ועדת הכלכלה, כנסת 20, פרוטוקול מספר 776, 2018-06-11 12:30

איתן כבל: שלום לכולם.

איתן כבל: גברתי מנהלת הוועדה, היועץ המשפטי, דובר, רשמת, אורחים נכבדים.

איתן כבל: הנושא הוא הצעת חוק לתיקון פקודת התעבורה (מס' 116), התשע"ז-2016.

איתן כבל: זה כבר דיון - - -

איתי עצמון: שלישי.

איתן כבל: שלישי.

איתן כבל: הכנה לקריאה שנייה ושלישית, הצעת חוק ממשלתית.

איתן כבל: אבל לפני כן, ברשותכם, כאן נציגי משטרת ישראל?

סנ"צ דנה ימינחה: כן.

איתן כבל: גברתי.

איתן כבל: משרד התחבורה כמובן כאן, האוצר פה.

איתן כבל: משרד המשפטים נמצא?

איתן כבל: דרור וגשל.

לאה ורון: אכן, לא נרשמו נציגי משרד המשפטים לישיבה הזאת.

איתן כבל: ברשות

איתן כבל: כם, אני רוצה להעלות עניין לפני שאנחנו נכנסים פנימה אל תוך הנושא.

איתן כבל: היום התפרסם – או יותר נכון אתמול – הכתב גיא פלג בערוץ 2 חשף את עניין המצלמות המהירות.

לאה ורון: הנייחות.

איתן כבל: הנייחות, ודאי.

איתן כבל: התקבלה החלטה, נכון לרגע זה, שהן לא מספקות את התוצאה האמיתית, וכתוצאה מכך ימשיכו לאפשר להן לצלם, אבל בשלב הזה עוצרים כל הליך – הליך משפטי או הליך אחר.

איתן כבל: אני רוצה לוודא.

איתן כבל: יש כאן המון שאלות אבל יש לפחות שאלה אחת, אם לא שתיים, שאני מבקש לקבל תשובה היום.

איתן כבל: אם אתם לא יודעים לתת אותה עכשיו אז אני מבקש לדעת את זה עד סוף היום.

איתן כבל: האחת, מה קורה עם כל אלה שאו כבר יש להם פסיקה של בית משפט על הפעולה שלהם, או קיבלו והם צריכים ללכת לשלם?

איתן כבל: מה הם עושים, מה הדין כלפיהם?

איתן כבל: אני לא עסקתי מה עם כל אלה שכבר עורכי הדין מצחצחי חרבות עם התביעות הייצוגיות של כל אלה ששילמו.

איתן כבל: לכי תדעי אם היו כאלה שבסוף לא רצו לשלם, נכנסו לבית הסוהר אפילו לעבודות שירות, חודש או חודשיים, לא משנה מה המשמעות כלפיהם.

איתן כבל: זה עולם תוכן ענק, אני בטוח בזה, אבל יחד עם זאת אני מבקש לדעת או עכשיו או עד סוף היום בוודאות מה קורה עם כל מי שיצאה לו החלטה חלוטה – או בית משפט או שהוא צריך ללכת עכשיו לשלם, מה הוא עושה.

סנ"צ דנה ימינחה: דנה ימינחה, ראש מדור ייעוץ וחקיקה של אגף התנועה.

סנ"צ דנה ימינחה: כפי שפורסם, המצלמות נמצאות בהליך של בדיקה.

סנ"צ דנה ימינחה: המצלמות כרגע ממשיכות לתעד עבירות תנועה, הן לא הפסיקו לצלם, ממשיכות לצלם.

סנ"צ דנה ימינחה: מה שנעצר זה בעצם הפעולה של ההפקה, עד שאנחנו באמת נבין היכן בדיוק הדברים עומדים וכיצד נכון להתנהל הלאה לגבי המשך האכיפה.

סנ"צ דנה ימינחה: לגבי הליכים, מי שכבר הורשע וקיבל פסק דין, עוד מוקדם לבוא ולהגיד כי כמו שאמרתי אנחנו בבדיקה.

סנ"צ דנה ימינחה: עד שלא יהיו לנו תשובות ברורות לגבי המערכת מכל הגורמים שאנחנו מחכים לקבל מהם, אני לא אוכל לבוא ולתת תשובה לגבי הליכים כאלה ואחרים.

איתן כבל: אני לא התכוונתי.

איתן כבל: בבקשה, חשוב לי לדייק אותך כי כבר ראיתי שאת, איך אומרים, מג'ברשת לי.

סנ"צ דנה ימינחה: חלילה.

איתן כבל: לא, לא מתוך כוונת זדון.

סנ"צ דנה ימינחה: אין לי כוונה.

איתן כבל: לא מתוך כוונת זדון אלא מתוך עניין שעדיין אין לך את התשובות.

איתן כבל: אני מבקש לקבל תשובה עד היום בערב או לכל המאוחר מחר, גברתי, תשובה מוסמכת בכתב כי אני מוצף בפניות, באופן טבעי שואלים אותנו אנשים מה - - -

לאה ורון: מה לעשות.

איתן כבל: אני שוב חוזר ואומר.

איתן כבל: העניין של איך מתייחסים למצלמה, אני יודע, זה בבדיקה, אין לי בשלב זה מה לומר.

איתן כבל: אם יסתבר שהכול בסדר וההליכים – גם כן אם מישהו מחליט שלא אכפת לו והוא ימשיך לנסוע הכי מהר ליד מצלמה, זה עניינו, אני לא נכנס לזה.

איתן כבל: אני רק אומר, מה אנחנו צריכים לומר לכל אלה שיש להם קנס לשלם, קיבלו קנס.

לאה ורון: קיבלו דוחות.

איתן כבל: קיבלו דוחות.

איתן כבל: הם צריכים ללכת לשלם.

איתן כבל: אם לא, יש ריבית, יש הצמדה, יש את כל הדברים האלה.

איתן כבל: מה הם עושים?

סנ"צ דנה ימינחה: האמת היא שאין הבדל מהותי.

סנ"צ דנה ימינחה: אדם שקיבל דוח, יש לו על גב הדוח את כל האפשרויות שמנויות בפניו.

סנ"צ דנה ימינחה: יש כאלה שגם היום הולכים ומשלמים את הדוחות האלה כי הם מאמינים שהם נסעו מהר או כי הם מאמינים במערכת.

סנ"צ דנה ימינחה: זו בחירה של כל אדם.

סנ"צ דנה ימינחה: אדם יכול להגיש בקשה להישפט ולהעלות את הטענות שם.

איתן כבל: לא, תשובה רעה, סליחה.

סנ"צ דנה ימינחה: אני לא אוכל לתת תשובה אחרת כל עוד אין לי מידע אחר על המערכת.

לאה ורון: אם אין אמינות של המצלמות אז מה - - -

איתן כבל: אבל בדיוק.

איתן כבל: מה נקודת המוצא?

איתן כבל: אין ויכוח שיש בעיה עם האמינות.

סנ"צ דנה ימינחה: ושאנחנו בודקים את האמינות.

איתן כבל: סליחה.

איתן כבל: נכון לרגע זה, אתה לא בודק אמינות אם זה אמין.

איתן כבל: זה תרתי דסתרי.

איתן כבל: אתה בודק את האמינות כי יש בעיה עם האמינות.

איתן כבל: זאת אומרת, נכון לרגע זה הכול ב-hold.

איתן כבל: אני בא ואומר – בעיקר יש את אלה שגם לא משנה מה, לא ישלמו, כן ישלמו, זה עניינם.

איתן כבל: אבל רוב האנשים, רוב אזרחי ישראל, הוא מקבל דוח, הוא הולך ומשלם אותו.

איתן כבל: למה הוא צריך לשלם אותו אם בסוף יסתבר שלא?

איתן כבל: כל מה שאני אומר, צריכה לצאת הודעה רשמית – אני אפילו לא אומר את עמדתי – חייבת לצאת הודעה רשמית - -

לאה ורון: לציבור כיצד לנהוג.

איתן כבל: - - לציבור.

איתן כבל: אני בטוח שזה עשרות אלפים – זה לא אלפים, אני מוכן להמר שזה עשרות אלפים – את יודעת את זה טוב ממני.

איתן כבל: אני מודיע שאני מבקש את זה בכתב עד מחר ב-12:00 בצהרים.

איתן כבל: אני רוצה שתצא אלינו תשובה מסודרת עם הודעה מסודרת גם לציבור שאומרת לנו – חברות וחברים, אין מה לעשות, קנס, קודם כול חייב לשלם.

איתן כבל: אחר כך נתווכח, אבל קודם כול שתינתן תשובה מסודרת, ונכון לרגע זה אין כזאת.

סנ"צ דנה ימינחה: כמובן שגם אנחנו לא יכולים לבוא בקביעה שכל מי שקיבל שילם או כל מי שקיבל ילך להישפט - -

איתן כבל: אני לא נכנס לזה.

סנ"צ דנה ימינחה: - - אבל רשמתי בפניי את בקשתו של אדוני ואני אעביר אותה לראש אגף התנועה.

סנ"צ דנה ימינחה: בסדר גמור.

איתן כבל: אוקיי.

איתן כבל: ותצטרכו כמובן להתמודד אחר כך עם כל הרטרו.

סנ"צ דנה ימינחה: אנחנו עוד לא שם.

איתן כבל: ברור, אבל אתם יכולים להגיע מהר.

איתן כבל: תודה רבה לכם.

איתן כבל: ואנחנו עושים את המעבר החד ברשות

איתן כבל: כם להצעת החוק.

איתן כבל: בבקשה, חוה, התגעגענו אלייך.

חוה ראובני: גם אנחנו.

חוה ראובני: היית במילואים.

איתן כבל: נכון.

חוה ראובני: הבן שלי במילואים, אתה במילואים.

איתן כבל: יכול להיות שאנחנו באותו - - -

חוה ראובני: כנראה במקביל עושים את אותם תרגילים.

חוה ראובני: אנחנו כמעט סיימנו את פרק המונים בדיון הקודם.

חוה ראובני: אני מזכירה שהגענו לסעיף 14כב, מספור זמני - אמרנו בתחילת הדיון הקודם שצריך יהיה לעדכן את מספרי הסעיפים.

חוה ראובני: קבענו הוראה, סוג של צינון שבמשך שלוש שנים מי שבוטל הרישיון שלו יוכל לבקש רישיון חדש, ועלתה השאלה האם כל סוגי הביטולים.

איתי עצמון: כל עילות הביטול.

חוה ראובני: כל עילות הביטול מצדיקות - -

איתן כבל: שלוש שנים.

חוה ראובני: - - שלוש שנים המתנה.

חוה ראובני: זה נשאר פתוח לקבלת החלטה פה בוועדה.

איתן כבל: מה, לא הייתה לכם המלצה אלינו?

איתי עצמון: אכן, באתי בדברים הן עם נציג משרד המשפטים והן עם משרד התחבורה.

איתי עצמון: ההצעה שפחות או יותר התגבשה היא לסייג את העילות שקבועות בפסקה (1) ובפסקה (3).

איתי עצמון: עילת הביטול שקבועה בפסקה (1) של סעיף 14כב היא כדלקמן: והתנאי הנוסף שאנחנו חשבנו שראוי לסייג הוא תנאי שקובע: חשבנו שסביר לסייג את העילות האלה ולא לקבוע – במירכאות – סנקציה כל כך כבדה של צינון בן שלוש שנים בין ביטול הרישיון לבין הגשת בקשה לרישיון חדש.

חוה ראובני: אף כי בשני המצבים האלה יכול להיות שלא נגיע בכלל למצב של ביטול כי אלה שני מצבים שהמפקח על התעבורה יכול להתלות את הרישיון - -

דרור וגשל: מעולה.

חוה ראובני: - - ולא לבטל אותו, ואז לא יהיה צינון בכלל, לא יהיה ביטול רישיון.

חוה ראובני: יעמוד בתנאים, יתקן את התנאי שחדל להתקיים, יביא את המידע הנכון.

איתי עצמון: אבל זה דבר שתמיד נכון.

איתי עצמון: ברור שהסמכות של המפקח על התעבורה צריכה להיות מופעלת במידתיות וברור שאם ניתן להשיג את המטרה באמצעות התליה, תהיה העדפה להתליה על פני ביטול, אבל יכולים להיות בהחלט מצבים שבהם יהיה ביטול רישיון גם לפי העילות האלה, ולהכרעת הוועדה אם באמת נכון לסייג.

איתי עצמון: אני חושב שנכון לסייג את שתי העילות האלה.

איתן כבל: מה דעתך, חוה?

חוה ראובני: אני חושבת שלאור סמכות ההתליה, דרך המלך היא התליה ואם הגענו למצב הקיצון של ביטול, שהוא בכל מקרה מצב קיצון כי צריך לזכור כאן, אנחנו לא מדברים על ביטול רישיון - מהסעיף הבא, חברת השכרה שיש 200 חברות השכרה, אחת יותר, אחת פחות, אם יש סיבה לבטל לא ייגרם נזק לציבור, מהאינטרס הציבורי שהמשרד מופקד עליו - בעוד שחברות מונים, כיום יש שתיים אז גם אם בעתיד יהיו יותר, עדיין זה אף פעם לא יהיה שוק מוצף, ויש משמעות כבדה לביטול הרישיון.

חוה ראובני: אז אם הגענו לנקודה שהגענו למסקנה שהתליה לא מספיק בנסיבות אלא ביטול, שאלה אם צריך לרכך את התנאים.

דרור וגשל: אני אסביר למה בכל זאת אולי יש מצבים שכן נצטרך.

איתן כבל: לפני שאתה אומר את הדברים החכמים שלך, שאנחנו ממתינים להם ממש בכיליון עיניים, אני רוצה לומר לך כך.

איתן כבל: הנחת העבודה שלי שכשאתה כבר מביא מצב לביטול, זה באמת היום הרת עולם.

איתן כבל: אתה לא מודיע, בעיקר כשיש שתי חברות.

איתן כבל: להוציא בכלל, לא רק בתחום הזה אלא בכלל בכל תחום, כשאתה מוריד את הגרזן, הרי ברור שהוא יתבע אותך, ברור שהוא ילך איתך לבית המשפט, אין בכלל שאלה.

איתן כבל: זאת אומרת, המחליט את ההחלטה, בוודאי בנסיבות המתקיימות שיש רק שתי חברות, הוא יצטרך לשבת על יותר מאדני ברזל, לתת עילות חזקות מספיק כדי שהדברים יבואו לידי ביטוי.

איתן כבל: דרור וגשל, בבקשה.

דרור וגשל: אני אומר שיכולות להיות עילות שבהן אנחנו באמת נרצה להתלות רישיון של מישהו שלמשל חדלו להתקיים בו תנאים שנדרשים לצורך הרישיון - -

איתן כבל: נכון.

דרור וגשל: - - ואז אנחנו באמת נתלה את הרישיון ויעברו חודש או חודשיים ועדיין הוא לא יקיים אותם, אז נגיד, זהו, זה פרק הזמן שנתנו להתניה ועכשיו נבטל.

דרור וגשל: גם במצב כזה אין שום סיבה להעניש – במירכאות – את אותו בן אדם, לתת לו תקופת צינון של שלוש שנים.

דרור וגשל: הוא לא עשה משהו רע, הוא לא שיקר בכוונה או ניסה להונות את הרגולטור.

דרור וגשל: הוא כבר לא עומד בתנאים, שזה בסדר - - -

איתן כבל: העניין ברור.

איתן כבל: תודה.

איתן כבל: מי האורחות הנכבדות?

קריאה: אנחנו ממרכז עוצמה אשדוד.

קריאה: טלי ליברמן.

קריאה: אנחנו היינו אמורות להיכנס לוועדת הכספים, אך הקהל שם רב ולכן אנחנו כאן.

איתן כבל: אצל הגזברים תמיד מעניין.

טלי ליברמן: אצלכם נראה לי יותר.

איתן כבל: אני בטוח בזה, רק רציתי שאת תגידי את זה.

איתן כבל: תודה לכם, ואני מקווה שתיהנו גם בדיון המעניין הזה.

איתן כבל: בבקשה.

יהודה בר אור: יהודה בר אור, יושב-ראש איגוד המוניות הארצי.

יהודה בר אור: בעניין של המונים, איך יתלו אותם ואיך לא ייקחו אותם, זה בסדר מבחינה זו שיפקחו עליהם איך שהם רוצים, אבל פה יש גורם נוסף שנקרא נהגי המוניות.

יהודה בר אור: אם אתה מוריד מישהו מתוך המערכת ולא נותן לו אפשרות בגלל שהוא לא עמד בכל מיני תנאים ואין תחליף לו באותו מעמד, אז לא רק הוא עומד בבעיה אלא 24,000 מוניות עומדות בארץ, נהגים שמתפרנסים ועומדים והם לא יכולים לנסוע על-פי חוק על המונה אם המונה לא מעודכן כמו שצריך ולא מפוקח.

יהודה בר אור: ולכן, צריך גם לשקול את האפשרות הזאת שכל הדברים האלה של התליה וכל מה שצריך, זה צריך להיות בהתאם לנסיבות הקיימות.

יהודה בר אור: זה לא רק תלוי במחוקק ולא תלוי רק במפעיל אלא גם בנהג עצמו שמשתמש בזה.

יהודה בר אור: אנחנו חושבים שצריך לתת סעיפים יותר – אולי עונש, אולי התליה או להביא במקומו מישהו אחר, אבל כל עוד שני מפעילים מפעילים, לא יכול להיות שמישהו לא יעבוד.

איתן כבל: אוקיי.

איתן כבל: תודה, יקירי.

איתן כבל: הבנתי את העניין.

איתן כבל: חוה, אני מתנצל, שלא תיקחי את זה אישי.

חוה ראובני: חס וחלילה.

חוה ראובני: ואני אפילו לא אבקש לרשום - -

לאה ורון: זכויות יוצרים.

חוה ראובני: - - הסתייגות של שר.

איתן כבל: אוקיי.

איתן כבל: ברשותכם, אני חושב שההצעה שאיתי הביא, וחיזק אותה גם נציג משרד המשפטים וגשל, מקובלת עליי.

איתי עצמון: אני אגיד מה בדיוק ההחלטה.

איתי עצמון: ההחלטה מדברת על סייג לסעיף שהוחלט עליו בדיון הקודם, שקובע ש"מי שרישיונו בוטל" - כלומר מתקין מונה שרישיונו בוטל – "לפי הוראות סעיף 14כב לא יגיש בקשה לרישיון חדש, אלא בחלוף שלוש שנים ממועד הביטול;" וכאן ישולב הסייג שעליו דיברנו: "הוראות סעיף זה לא יחולו על ביטול רישיון לפי סעיף 14כב(1) ו-(3)".

איתי עצמון: אלה שתי העילות שעליהן דיברתי קודם לכן.

איתן כבל: אוקיי.

איתן כבל: תודה.

איתן כבל: מי בעד, עם התוספת והתיקון?

איתן כבל: בעד – 1

איתן כבל: נמנעים – אין

איתן כבל: אושר.

איתן כבל: הלאה.

חוה ראובני: הפרק הזה, עניינו הסדרת ענף השכרת הרכב, שכיום מוסדר בצו פיקוח לפי חוק פיקוח על מצרכים ושירותים.

איתן כבל: לסוגיו השונים.

חוה ראובני: 1957.

איתן כבל: תשי"ז.

חוה ראובני: זה כיום צו מותנה שעת חירום, ואנחנו מעבירים את זה לתוך המסגרת של פקודת התעבורה לרגולציה שעומדת בפני חוק-יסוד: חופש העיסוק ושהיא איננה תלוית שעת חירום.

איתן כבל: אוקיי.

חוה ראובני: כפי שעלה מההגדרות שקראתי, א.

חוה ראובני: אנחנו מבחינים בין "החכר" לבין "השכרה" כיוון שבהיבט הצרכני אנחנו רואים הבדל בין שני סוגי העיסוק האלה מבחינת כוחות השוק, מבחינת היכולת של הצרכן.

איתן כבל: תסבירי.

חוה ראובני: זה יבוא לידי ביטוי בפרטים שלהלן, אבל הרעיון הוא שאנחנו מבחינים ביניהם.

חוה ראובני: לא דומה השכרה לתקופה ארוכה, לא דומה החכר של קבוצה גדולה של כלי רכב.

חוה ראובני: אלה עסקאות אחרות במאפיינים שלהן, ולכן ההגנות שצריך לתת ללקוח בשוק הן לדעתנו שונות ולכן ההבחנה.

איתן כבל: אוקיי.

חוה ראובני: אני עוד מפנה את תשומת הלב כפי שתראו בתוספת השתים-עשרה, אנחנו לא מפקחים על כל סוגי ההשכרה אלא על ההשכרות בעלות האופי הצרכני.

חוה ראובני: יש רשימה בתוספת השתים-עשרה.

איתי עצמון: ואני מציע שאולי כבר תציגי בפני הוועדה את התוספת השתים-עשרה, שהיא קשורה לסעיף ההגדרות.

חוה ראובני: אוקיי.

איתן כבל: מעונוע.

איתן כבל: נישאר בקרוואן.

חוה ראובני: יש מילון מונחי תחבורה שהוציאה האקדמיה ללשון העברית.

חוה ראובני: גם אלה סוגי הרכב שנתונים היום לפיקוח על ההשכרה שלהם.

איתי עצמון: לפי צו הפיקוח?

חוה ראובני: לפי צו הפיקוח.

איתן כבל: אוקיי.

איתי עצמון: אני רוצה להשלים במשפט את ההסבר.

איתי עצמון: מכיוון שהפרק הזה כולל לא מעט הוראות שעניינן הגנה על הצרכן, כלומר הוראות צרכניות במהותן, אני ביקשתי לערב את הרשות להגנת הצרכן והסחר ההוגן, ולבקשתי נערך תיאום נוסף איתם וחלק מהתיקונים או רוב התיקונים שאליהם הסבתי את תשומת הלב, מופיעים כבר בעקוב אחר שינויים על גבי הנוסח.

לאה ורון: כל הכבוד.

איתן כבל: הערות?

איתן כבל: נמרוד הטייס.

איתן כבל: שהפרוטוקול לא יתבלבל – נמרוד הגלילי, שיש לו שם של טייס.

נמרוד הגלילי: אני עדיין לא טייס, למרות שלא הייתי מתנגד.

נמרוד הגלילי: ארגון חברות השכרת הרכב בלשכת המסחר.

נמרוד הגלילי: ככלל, מבחינת ההגדרות "החכר" ו"השכרה", אין לנו הערות.

נמרוד הגלילי: הבעיה היא שיש מצב שאדם שוכר רכב לתקופה של שבוע, שבועיים, ומחליט – בגלל סוג העסקה – להמשיך עם העסקה ולהאריך אותה עכשיו לשנה, וזה כבר עובר לסוג של החכר, מהשכרה.

נמרוד הגלילי: הבעיה היא שברישיון של הרכב יהיה רשום השכרה.

איתן כבל: רונן נכנס.

איתן כבל: רונן, אני מתנצל שלא קמים.

איתן כבל: בבקשה.

נמרוד הגלילי: הבעיה היא שצריך גמישות שתאפשר מטעם משרד התחבורה לשנות את הרישום.

איתן כבל: אוקיי.

איתן כבל: העניין ברור, נמרוד הגלילי.

איתן כבל: תודה.

איתן כבל: עוד הערות?

ליויאן סגל: עורך דין ליויאן סגל, משרד מיטב.

ליויאן סגל: אנחנו מייצגים מיזם לשיתוף רכבים ואנחנו סבורים שהנוסח הנוכחי, הוא לא מאפשר בעצם את הדבר הזה.

איתן כבל: תסביר מה המיזם כדי שנדע.

ליויאן סגל: המיזם הוא יצירת פלטפורמה שמאפשרת שיתוף רכבים, זאת אומרת אדם שלא משתמש ברכב שלו או שהוא בוחר לנסוע בתחבורה ציבורית ולשתף את הרכב שלו, הוא יכול להעמיד את הרכב באמצעות הפלטפורמה הזאת לטובת אדם אחר שאין לו רכב.

איתן כבל: כמו שיתוף אופניים שעושים עכשיו.

ליויאן סגל: כמו שיתוף אופניים אולי – אני לא יודע, לא מכיר, יש כל מיני מיזמים וכל מיני צורות.

איתן כבל: כן.

איתן כבל: התפרסם אתמול במקרה.

ליויאן סגל: בצורה הזאת אנחנו חושבים שהמיזם הזה מעודד באופן מובהק שימוש בתחבורה ציבורית כי הוא נותן פתרונות, בעיקר בסופי שבוע, לאנשים שאין להם רכב, הוא מאפשר להם לנסוע במהלך - - -

איתן כבל: למה, הרכב שלו כזה מחורבן שהוא יעדיף לנסוע באוטובוס?

ליויאן סגל: לא, אין לו רכב.

איתן כבל: לא, התכוונתי לזה שנותן את הרכב שלו.

חוה ראובני: במקום שהרכב יעמוד בחניה.

ליויאן סגל: בעיקר מי שאין לו רכב, נוסע במהלך השבוע בתחבורה ציבורית, וזה נותן פתרון.

איתן כבל: העניין ברור.

איתן כבל: שאלה מעניינת.

ליויאן סגל: ולכן, ההצעה שלנו היא להחריג השכרה מזדמנת.

איתן כבל: בבקשה, חוה.

איתן כבל: קודם כול על השאלה של נמרוד הגלילי ולאחר מכן של הנציג.

נמרוד הגלילי: עוד סוגיה קטנה, ברשותך, איתן.

איתן כבל: באותו עניין?

"השכרה" כתוב: עד היום הייתה הבחנה ברורה בין החכר מימוני להחכר תפעולי.

"השכרה" כתוב: מה זה שירותים?

"השכרה" כתוב: היה ברור ששירותי מימון הם לא חלק משירותי האחזקה.

חוה ראובני: איך מימון יכול להיות אחזקה?

חוה ראובני: איך מימון נכנס תחת הכותרת של אחזקה?

איתן כבל: נראה לי שלפי השאלה שלך - - -

נמרוד הגלילי: - - -

איתן כבל: מי שביקש ממך לשאול עכשיו ישאל.

איתן כבל: בבקשה.

איתן כבל: לכן זה יצא לך מג'וברש.

איתן כבל: לדעתי טל ביקש את השאלה, ולכן זה לא יצא לך שלם.

איתן כבל: ראיתי את זה.

איתן כבל: בבקשה.

טל שרם: היום חברות השכרה נותנות מגוון שירותים גם בהחכרים.

טל שרם: יש משירות מלא, כמו שאנחנו מכירים בליסינג תפעולי מלא, ועד שירותים חלקיים.

טל שרם: פעם, עד לפני תקופה, היו גם שירותי החכר מימוניים.

טל שרם: החכר מימוני, כשהוציאו אותו מגדר החוק – כי הוא בצו מופיע – הוא גם כן סוג של שירות שנותנת חברת השכרה.

טל שרם: ולכן, כשאומרים שירותים, אולי צריך להגביל אותם או להגדיר בצורה ברורה מה סוג השירותים, מה הכוונה פה בחקיקה הזאת.

איתן כבל: יש בזה היגיון.

איתן כבל: אוקיי.

איתן כבל: עוד שאלה למשרד האוצר.

אלי מורגנשטרן: אלי מורגנשטרן, אגף תקציבים.

אלי מורגנשטרן: הנושא שהעלו של השכרה בין אנשים פרטיים הוא בעצם שימוש שהוא לא לצורך עיסוק, שזה מאוד דומה להשכרה של דירה פרטית.

אלי מורגנשטרן: למעשה, הסעיף הבא מתייחס ללא יעסוק אדם בהשכרת רכב, אז בעצם רק צריך לחדד אולי שכל עוד זה לא עיסוק זה בסדר.

ליויאן סגל: שלא במסגרת עיסוקו.

חוה ראובני: הנושא הזה, יש לו מורכבות רבה, אני חושבת גם משפטית וגם תחבורתית.

דידי רוזנפלד: וגם תחזוקתית.

חוה ראובני: תחבורתית.

דידי רוזנפלד: ותחזוקתית.

חוה ראובני: אני לא יודעת.

חוה ראובני: האמירה פשוט בחצי משפט, בהינף יד בלי מחשבה, להחריג, לפתוח פה שירותי Airbnb למכוניות, ההשלכות של זה הן לחלוטין לא ברורות.

חוה ראובני: אני שמעתי על ההצעה הזאת לראשונה לפני ימים ספורים.

חוה ראובני: היה סיכום הבוקר לא לדון בזה.

איתן כבל: אני רוצה לסכם.

איתן כבל: חוה, את נותנת לנו הרצאה.

איתן כבל: זה לא משפטים.

חוה ראובני: נכון, כי זה לא בשליפה.

איתן כבל: חוה יקירה, את יודעת שאת מוערכת מדי פה, אז עזבי.

איתן כבל: הבנו.

איתן כבל: בכל מקרה – אני לא אסיים היום את החוק – לדיון הבא אין דבר כזה, ייקוב הדין את ההר.

איתן כבל: יש חוק, יתנהג כמו שהוא, יש עולם שמתנהל.

איתן כבל: אני לא מקבל את זה.

איתן כבל: זה לא יום לימודים ארוך, שצריך לבחון אותו ויש כאן עולם תוכן חדש שנוצר, שצריך לתת לו תשובות.

איתן כבל: או שזה ישתלב או שצריך להביא תיקון או שצריך לחדד.

איתן כבל: אינני יודע.

איתי עצמון: לא נעצום עיניים.

איתן כבל: אני לא אעצום עיניים.

איתן כבל: דרך אגב, עולם התוכן הזה הולך ותופס לו מקום כמעט בכל עניין, אי אפשר להתעלם מזה.

איתן כבל: אמרתי, על האופניים במקרה ראיתי אתמול – ממש אופניים רגילים שאתה מניח אותם והם עוברים מאחד לאחד, פשוט ככה, אז אני מניח שעל אותו עיקרון פלוס-מינוס.

איתן כבל: שאלה כמה תגבו, כמה הוא גובה, הכליל את הטיפולים, לא הכליל טיפולים.

איתן כבל: מה שאני רוצה, שכבר תהיה הפלטפורמה למתן תשובות לשאלות.

איתן כבל: לכן אני אומר, גם אם אני לא אצביע ומכניס אותך בפנים, שלא תיפול רוחך.

איתן כבל: בכל מקרה אני אעשה רביזיה.

לאה ורון: אבל אין צורך.

לאה ורון: אפשר לא להצביע.

איתן כבל: כן.

איתן כבל: אפשר גם לא להצביע.

איתן כבל: אני רוצה תשובה חלוטה בעניין הזה.

ליויאן סגל: מה אדוני מצפה מאיתנו?

איתן כבל: אני כבר לא יכול לצפות ממך כלום.

איתן כבל: אני לא מר ציפיות.

איתן כבל: צריך להציג את זה בפני הממשלה, רק תעשה את זה מהר, ותבוא כשאתה יודע מה אתה רוצה, לא תוך כדי זה אתה עושה לך עכשיו - - -

ליויאן סגל: יש לנו נוסח.

איתן כבל: אני לא אמרתי כלום.

איתן כבל: אינני איש המקצוע לבוא ולומר.

איתן כבל: חוה, לגבי השאלה של נמרוד.

חוה ראובני: הייתי ככה קצת שקועה, אם אפשר לחזור על השאלה.

איתן כבל: נמרוד, לא הותרת חותם בשאלתך, אז אנא תחזור עליה.

נמרוד הגלילי: היו שתי שאלות.

נמרוד הגלילי: אחת, נושא האפשרות שאתה משכיר לתקופה קצרה אבל בפועל הבן אדם המשיך עם הרכב לתקופה ארוכה, האריך את החוזה ישר אחרי שבוע, אחרי שבועיים, ועבר את השלושה חודשים.

נמרוד הגלילי: ואז עדיין רשומה ברכב המילה "השכרה" אבל אני רוצה לשנות את הרישום של הרכב מ"השכרה" ל"החכר".

נמרוד הגלילי: עד היום זה דורש אישור מטעם משרד התחבורה שזה לעבור דרך ייסורים עד שנותנים, אם בכלל, את האישור הזה.

חוה ראובני: לשנות את הסיווג?

נמרוד הגלילי: את סיווג הרכב.

נמרוד הגלילי: יש לזה משמעות בערך הרכב.

נמרוד הגלילי: הרי היום, לצערי, עדיין יש תפיסה שרכב השכרה הוא פחות טוב מרכב ליסינג.

רונן לוי: למה תפיסה?

נמרוד הגלילי: כי זה בכלל לא רלוונטי - - -

איתן כבל: חבר'ה.

איתן כבל: העניין הוא כזה.

איתן כבל: פשוט מאוד, בואו לא נעשה מזה יום לימודים ארוך.

איתן כבל: אומר נמרוד הגלילי – הייתי ב-Square One.

איתן כבל: לקחתי לשבוע רכב, נהגתי בו, הכול בסדר.

איתן כבל: תוך כדי, בשבוע הזה הייתי באוטו ועלו לי מחשבות, עשיתי את החשבון בדרך ואמרתי לעצמי, אולי שווה לי לקחת את האוטו הזה לא לשבוע הזה אלא לקחת אותו עכשיו לשנה.

איתן כבל: זאת אומרת, מ-Square One אני עובר ל-Square Two.

לאה ורון: מהשכרה להחכר.

דרור וגשל: צריך להגיש בקשה ולשנות סיווג.

חוה ראובני: לשנות סיווג.

חוה ראובני: הדבר נעשה באופן ממוחשב על-ידי חברות ההשכרה.

איתן כבל: חברות וחברים, תשובה טובה.

איתן כבל: זה כל מה שרצינו.

חוה ראובני: בעיות ביורוקרטיות, אפשר לפתור אותן אבל כך זה נעשה.

נמרוד הגלילי: אני צריך את ההבנה של הוועדה כי כיום - - -

איתן כבל: אוקיי.

איתן כבל: הבנה יש.

איתן כבל: עכשיו מה אתה רוצה?

נמרוד הגלילי: אני חושב שחשוב שהוועדה תקרא למשרד התחבורה.

איתן כבל: מה נכתוב בחוק?

איתן כבל: הוועדה הבינה?

איתן כבל: מה אתה רוצה שייכתב?

איתן כבל: נמרוד.

נמרוד הגלילי: אני לא יודע להגיד לך - - -

איתן כבל: נמרוד, שדל את עצמך להוציא את המיטב.

נמרוד הגלילי: אני משתדל.

איתן כבל: לא נראה לי.

נמרוד הגלילי: לא תמיד מצליח.

איתן כבל: נמרוד, מה אתה רוצה שאני אגיד לך.

איתן כבל: אומרים לך כאן – אתה בשלב א', לקחת.

איתן כבל: הרי מה יקרה?

איתן כבל: זה לא שעכשיו אתה מתקשר אליו ואומר לו, תוסיף לי לכרטיס עכשיו לשנה.

איתן כבל: אתה נכנס אליו ומנהל משא ומתן על המשמעויות.

נמרוד הגלילי: ברור.

איתן כבל: אתה לא ממלא את הטפסים הקודמים.

חוה ראובני: עכשיו אני מבינה מה הבעיה שלו, תפסתי.

חוה ראובני: לשנות, היה רכב השכרה, להפוך אותו להחכר מכאן ואילך – שום בעיה, לחיצת כפתור, הוא עושה את זה מאליו אצלו.

חוה ראובני: הוא רוצה לעשות את זה רטרואקטיבית.

נמרוד הגלילי: לא.

חוה ראובני: אחרת אני לא יכולה לחשוב על בעיה.

נמרוד הגלילי: אבל אני לא יכול לשנות בלחיצת כפתור מהשכרה להחכר.

נמרוד הגלילי: מהחכר להשכרה אין בעיה.

איתן כבל: חברים, עצרו.

איתן כבל: עם כל הכבוד לכם.

איתן כבל: יש כאן בעלי חברות החכר או השכרה?

קריאה: כן, יש.

קריאה: דידי.

איתן כבל: דידי.

איתן כבל: זה שדידי משחק אותה לא מבין מה קורה פה זה מה שמדאיג אותי.

איתן כבל: אני שואל את עצמי מה בתווך הזה.

קריאה: הוא היה כבר מדבר.

איתן כבל: הוא כבר היה אומר משהו בתוך התהליך הזה.

קריאה: הוא לא יודע באיזה כובע.

איתן כבל: הוא לא זוכר.

איתן כבל: הוא קם בבוקר, לאיזה דיון אני הולך?

איתן כבל: לדיון עם הכובע הזה או עם הכובע השני?

דידי רוזנפלד: אני בכלל באתי הבוקר מחו"ל, אבל בסדר.

איתן כבל: דידי, אני שואל שאלה פשוטה.

איתן כבל: בואו לא כל דבר נעשה ממנו חפירה.

איתן כבל: שבוע לקחתי, חזרתי, אני רוצה לעבור.

איתן כבל: אני בא אליך חזרה, דידי, אני אומרמתאים לי.

איתן כבל: עכשיו כמה אתה נותן לי על זה?

איתן כבל: הוא אומר, מלא את הטפסים האלה, תודה רבה.

דידי רוזנפלד: מאה אחוז, גומר איתו את המשא ומתן.

איתן כבל: אז מה הסיפור?

דידי רוזנפלד: הסיפור הוא שהרכב נשאר במשרד התחבורה, ברישיון כתוב עליו השכרה.

איתן כבל: חוה, עכשיו הוא מעלה את הבעיה.

איתן כבל: סוף סוף מישהו מסביר אותה.

דידי רוזנפלד: רכב השכרה, אין דינו במחיר השוק כרכב החכר.

דידי רוזנפלד: אם הרכב נשאר כהשכרה, אז הוא השכרה, אז לא קרה כלום.

דידי רוזנפלד: אבל אם הרכב עבר להיות רכב החכר, אנחנו מבקשים שמשרד התחבורה יחליף את השם מהשכרה להחכר.

חוה ראובני: אבל אני לא אבטל את זה שבעבר הוא היה השכרה.

חוה ראובני: אני לא מטעה את השוק.

קריאות: - - -

איתן כבל: יקירי, נמרוד.

איתן כבל: חוה, תודה רבה לך, גברתי, עמדתך התקבלה.

חוה ראובני: תודה.

נמרוד הגלילי: חבר הכנסת כבל, יש הבדל, אני חייב להסביר בדקה.

איתן כבל: נמרוד.

איתן כבל: לא, אל תסביר.

איתן כבל: ההסבר שלך כבר הסתיים.

איתן כבל: שלושה אנשים הסבירו, לקח שעה עד שדידי הסביר מה שצריך להסביר.

איתן כבל: אתה רוצה שנשמע עכשיו עוד? לא.

נמרוד הגלילי: לא, אבל - - -

איתן כבל: נמרוד, תאגור כוח לשאלות הבאות.

איתן כבל: נגמר העניין.

איתן כבל: הבנתי.

איתן כבל: אני לא מקבל.

איתן כבל: שקיפות היא חלק בלתי נפרד.

איתן כבל: תזכור את הדברים האלה.

איתן כבל: גם ככה אתם תוקעים אותנו, אז לפחות שאנחנו נדע על איזה ליין.

איתן כבל: בבקשה.

איתי עצמון: אני אגיד מה אני מציע לאור השאלות שעלו כאן.

איתי עצמון: מכיוון שההגדרה "השכרת רכב" היא ההגדרה בעצם המהותית שקובעת היכן תחול הרגולציה החדשה שמציע משרד התחבורה, אפשר לדעתי לאשר את כל ההגדרות, למעט ההגדרה "השכרת רכב", ואם אין הערות לגבי התוספת, ניתן גם לאשר את התוספת.

איתן כבל: אוקיי.

חוה ראובני: והגדרה של "השכרה", מה יהיה עליה?

איתי עצמון: היא תיבחן בדיון הבא.

איתי עצמון: אני אומר, ברור שתחול רגולציה לגבי השכרה.

איתן כבל: אדוני לא נדרש להסביר.

איתן כבל: בדיוק כמו שהקראת.

איתן כבל: העניין הזה של ההגדרה, אנחנו נחכה איתה לדיון הבא.

איתן כבל: בינתיים תבואו בדברים.

איתן כבל: אני חושב שההפך, משרד התחבורה צריך להיות - דרור, כבר שעה אני רואה אותך מדבר.

דרור גנון: אנחנו כבר בתיקון הזה - - -

איתן כבל: אבל בכל מקרה.

דרור גנון: לא, בלי קשר.

דרור גנון: אנחנו לא יכולים להתקדם עם המונים החכמים ובכלל עם כל הסיפור הזה כי אנחנו לא גומרים את החוק.

איתן כבל: דרור, אני שואל אותך שאלה.

איתן כבל: מתי הבאתם לנו את זה?

איתן כבל: כמה זמן זה מונח?

קריאה: כמה זמן - - -

איתן כבל: די, אל תתחיל איתי.

דרור גנון: הרבה.

איתן כבל: וחוץ מזה, אמרתי לך, אתה לא מפסיק לדבר כל הדיון.

דרור גנון: אנחנו פשוט רוצים - - -

איתן כבל: גם אני רוצה.

איתן כבל: דרור, אם זה היה דיון שידעתי שזה נופל על ההגדרה הזו, אני מודיע לך שלא הייתי מוותר עד שהייתי מוציא מתחת ידיי את ההחלטה והייתי מייצר את הוויכוח, אבל כיוון שלא, אז בואו נראה.

איתן כבל: חבל סתם להוציא אנשים.

איתן כבל: הלאה.

ליויאן סגל: אדוני היה באמצע המשפט.

איתן כבל: שאדוני לא יקלקל לעצמו.

ליויאן סגל: לא.

ליויאן סגל: חס וחלילה.

איתן כבל: העניין ברור.

איתן כבל: אל תפריע לך.

ליויאן סגל: רק רציתי שאדוני ישלים את המשפט.

ליויאן סגל: משרד התחבורה צריך - - -

איתן כבל: משרד התחבורה צריך לבוא איתכם בדברים, בוודאי.

איתן כבל: הבנתי, אמרתי את זה גם קודם ואני חושב שגם דרור וגם חוה הבינו את זה קודם, אבל אם אדוני רצה גם שלייקעס, קיבל.

איתן כבל: בעניין הזה אני מעלה להצבעה, להוציא - - -

איתי עצמון: סעיף 14כג, למעט ההגדרה "השכרת רכב", וסעיף 6 להצעת החוק שעניינו התוספת השתים-עשרה כפי שהוקראה.

איתן כבל: תודה.

איתן כבל: מי בעד?

איתן כבל: בעד – 1

איתן כבל: נמנעים – אין

איתן כבל: תודה.

איתן כבל: אושר.

איתן כבל: הלאה.

איתי עצמון: אני מבקש לעצור אותך כאן לגבי ההוראה הזו, שבעצם קובעת שתנאי לעיסוק בהשכרת רכב הוא היותו של אותו גורם כלול ברשימה.

איתי עצמון: אני חושב שלא נכון לכתוב שהרשימה תעודכן מעת לעת מכיוון שלמעשה הרשימה הזאת אמורה להיות מעודכנת כל הזמן, כי אחרת לא ניתן יהיה לעסוק ויש גם סנקציה פלילית על עיסוק - - -

דרור גנון: צודק.

דרור גנון: רשימה מעודכנת.

איתי עצמון: כן.

איתי עצמון: אז אני חושב שזה ברור שהרשימה צריכה להיות כל הזמן מעודכנת, ולכן לדעתי אפשר למחוק את הסיפה.

איתן כבל: אוקיי.

איתן כבל: תודה.

איתן כבל: אני קודם כול אצביע על 14כד(א), עם התיקון.

איתן כבל: בעד – 1

איתן כבל: נמנעים – אין

איתן כבל: אושר.

איתן כבל: הלאה.

להיכלל ברשימה: כמו שרואים פה, התנאים הם תנאים מינימליים.

להיכלל ברשימה: בעצם, כל ישראלי כמעט שאין לו עבר פלילי, יכול לפתוח עסק השכרת רכב, והדרישה המהותית היחידה זה שאין רישום פלילי רלוונטי והוא מבטח.

איתן כבל: לא יודע.

איתן כבל: משום מה נראה לי, שאת כאילו מצטנעת כשאת מתארת את הסעיפים.

איתן כבל: אני מודאג.

חוה ראובני: כיוון שנושא הביטוח נדון בהרחבה - - -

איתי עצמון: לא, אבל לא כשדנו בסעיף.

איתי עצמון: אני מציע בכל זאת - - -

חוה ראובני: היה עיסוק נרחב בזה אבל אני אחזור על הדברים שנאמרו.

איתי עצמון: אני מציע בכל זאת שתסבירו את התכלית של ההוראה הזאת כי זאת דרישה שלא קיימת היום.

חוה ראובני: נכון.

חוה ראובני: זו דרישה חדשה והיא לא קיימת היום, וזו בדיוק הסיבה למה אנחנו כן כוללים אותה, בגלל המצב שאנחנו מכירים.

חוה ראובני: חברות השכרה מעדיפות, מטעמים כלכליים – שראויים לכל הגנות – שלא לבטח את כלי הרכב אלא לספוג לכיסן את העלויות של טיפולים.

חוה ראובני: הבעיה עם המצב הזה היא שאין רגולציה לטיפול שלהן והתוצאה של זה היא כמות עצומה של תלונות שמגיעות אלינו, וממה שאנחנו מבינים, גם לרשות שוק ההון.

איתן כבל: שמה?

חוה ראובני: של צדדים שלישיים.

חוה ראובני: כאשר זה השוכר, יש הסכם בינו לבין המשכיר, אבל כאשר צד שלישי נפגע מרכב השכרה, לך תרדוף אחרי הרוח לקבל את הפיצוי שמגיע לך.

איתן כבל: כבר קיימנו דיון על זה.

איתי עצמון: כללי.

איתן כבל: כללי, כן.

חוה ראובני: כי אין כללים.

חוה ראובני: כאשר אני, צד ג', אם אני רכב חונה, ורכב שיש לו ביטוח פגע בי, חוק הפיקוח על עסקי ביטוח, חוק חוזה ביטוח, קובעים הוראות.

חוה ראובני: הפוליסה קובעת איך מתמודדים עם המצב הזה.

חוה ראובני: כשאין ביטוח, וזה ביטוח עצמי כזה של אני משלמת מכיסי, זה מצב שאין כללים ולגמרי לא פשוט לקבל את הכסף הזה.

איתן כבל: חוה, העניין ברור.

איתן כבל: תודה.

איתן כבל: בואו נתחיל.

איתן כבל: מי רוצה להתייחס?

חוה ראובני: אני רק אוסיף, שלפי צו הפיקוח הקיים היום יש סמכות למפקח על התעבורה לקבוע הוראות בעניין הביטוח.

חוה ראובני: ההוראות האלה לא מכובדות ואנחנו לא חושבים שמשרד התחבורה צריך לשכפל אצלו את המערך של המפקח על הביטוח, להקים אצלו מין מפקח על הכאילו ביטוח של חברות השכרה.

איתן כבל: יש כאן נציג שוק ההון?

איתן כבל: של הממונה?

דרור וגשל: אוהד מעודי התעסק בזה, הוא לא פה.

דרור וגשל: הוא היה בדיון הקודם.

איתן כבל: כן, זוכר.

דרור וגשל: הם הוזמנו?

איתן כבל: תודה.

איתן כבל: הדר, שכנתי, בבקשה.

איתן כבל: באמת שכנתי.

הדר פיינברג: הדר פיינברג, סוכנות ביטוח אביבית.

הדר פיינברג: אתה נגעת קודם בעולם תוכן שלם שלא כפוף לחוק, אז אני רוצה לחזור על הדברים שלך – זה לא כפוף לחוק וזה יישאר לא כפוף לחוק, לדעתי גם אם אתם תעשו רגולציה ותכניסו צד ג' כביטוח חובה.

הדר פיינברג: אתם שוכחים דבר שנקרא השתתפות עצמית, שאני בטוחה שחברת השכרה תעשה מול חברת ביטוח השתתפות עצמית מוגדלת, ועדיין רוב התביעות יישארו בתוך הבית של חברות ההשכרה, הליסינג, וזה לא יפתור את הבעיה.

אורי גורביץ: צודקת.

אורי גורביץ: מאה אחוז.

הדר פיינברג: אני רוצה להעלות כאן עוד דבר.

איתן כבל: אז מה את מציעה, הדר?

איתן כבל: את לא חייבת, אבל אם יש לך.

הדר פיינברג: יש לי, כן.

הדר פיינברג: חשבתי, כמו שאמרת, יש כבר גוף שמחוקק את התקנות ויש חוזר של המפקחת על הביטוח שנקרא יישוב תביעות.

הדר פיינברג: או להכפיף אותם לזה, או להשתמש בתקנות שיש ולהגדיל אותן, לעשות אותן שיהיו טיפה יותר.

הדר פיינברג: היום אנחנו מתמודדים כסוכנות ביטוח עם מחלקת תביעות שעונה בימי ראשון עד רביעי מ-14:00 עד 16:00.

הדר פיינברג: דרישת מסמכים יכולה להתקבל, אחרי שדרישת המסמכים הגיעה הם נזכרו אחרי חודש בעוד מסמכים – חברה שאני לא אנקוב בשמה – פחות משנה עד שרואים את הכסף או עם תביעה משפטית, זה לא יעבור.

הדר פיינברג: דבר נוסף שאולי חשוב לחשוב עליו זה שלמשל גם חברת אוטובוסים עושה אותו דבר, לא רק השכרה וליסינג, כל החברות שיש להן את החופש לבטח עצמן, צריך לחייב אותן לדבר כזה.

איתן כבל: מעניין.

הדר פיינברג: כי מי שלוקח את האחריות לבטח את עצמו חייב לשאר האזרחים את החובה - - -

איתן כבל: תודה, הדר.

איתן כבל: העניין הזה של אנשים שנפגעים כתוצאה מרכב ליסינג או השכרה הוא נושא שעלה גם כאן, הוא נושא מאוד מאוד בעייתי וצריך למצוא את הדרך לתת לו את המענה הנכון.

איתן כבל: לא רק כדי שנעשה וי, נגיד כאילו עשינו ונתנו את המענה, וכמו שהדר הציגה כאן, בעצם אולי כתבנו מילים יפות אבל לא ישפר את המצב באופן משמעותי כפי שבעצם אנחנו מכוונים.

איתן כבל: אני אשמח לשמוע את משרד התחבורה ומשרד המשפטים.

איתן כבל: מעודי לא כאן, חבל – מעודי הוא שחקן מאוד חשוב פה, יכול היה להיות, לפחות לתת לנו – גם ההצעה שלך, הדר, אם בכלל המפקחת תסכים לקחת את זה על עצמה.

קריאה: שם התחלנו.

חוה ראובני: לאמירה שהשתתפות עצמית גבוהה יכולה לרוקן את זה מתוכן – נכון, ולכן קבענו לא רק שתהיה חובת ביטוח אלא שהשר יכול לקבוע תנאים לעניין ביטוח, ובכלל זה רשאי הוא לקבוע תנאים לפי סוג העסקה וסוג הרכב המושכר.

חוה ראובני: דהיינו, הוא יכול לקבוע שברכב פרטי ההשתתפות העצמית לא תעלה על, ועל-ידי זה למנוע משחק שיעשו השתתפות עצמית של 6,000 שקלים והרוב המוחלט של הנזקים נשאר בחוץ.

קריאה: 15,000 שקלים.

הדר פיינברג: סליחה, אבל אפשר להחליט שלא מפעילים את הפוליסה.

דידי רוזנפלד: נכון, היא צודקת.

דידי רוזנפלד: זה לא ייתן כלום.

דידי רוזנפלד: צודקת הבחורה.

איתן כבל: שמה הדר.

דידי רוזנפלד: הדר.

דידי רוזנפלד: סליחה.

חוה ראובני: אני לא יודעת, להחליט לא להפעיל את הפוליסה, אני לא מספיק מכירה את עולם הביטוח, ועוד פעם, אני מאוד מצטערת על זה שרשות שוק ההון לא נמצאת פה, אבל הרעיון היה - - -

איתן כבל: זה מרכיב מאוד מאוד מרכזי פה, בלעדיו אתה לא יכול, אין מצב שאני יכול לעשות פה מהלך שהוא יהיה אות מתה.

איתן כבל: ואגיד לך עוד דבר – אני מוטרד גם מהעובדה שרוב האנשים פה, לפחות שבאים מהמקום שרצו לתת מענה, והדר פתחה פה עולם תוכן שאומר, וואלה היא צודקת.

חוה ראובני: אולי המפקח על הביטוח יודע לתת מענה, אני לא מכירה את המומחיות.

חוה ראובני: אנחנו תיאמנו איתם.

איתן כבל: יכול להיות.

איתן כבל: אני לא יודע.

לאה ורון: לא תיאמתם איתם?

חוה ראובני: ודאי.

חוה ראובני: זה תואם איתם.

חוה ראובני: ישבנו איתם וזה לא קל היה לשכנע את רשות שוק ההון להסכים לביטוח חובה.

איתן כבל: חוה, את יודעת כמה פעמים אנחנו באים לפה עם מה שנראה הסכמות, ופתאום בא לפה אורח או חבר כנסת עם משהו שבכלל אף אחד לא חשב עליו.

איתן כבל: בגלל זה הדיונים פה - -

חוה ראובני: יכול להיות.

איתן כבל: - - אני מתנצל.

איתן כבל: אני יודע שהחוכמה תמיד היא בבניינים המכוערים שם.

חוה ראובני: חס וחלילה.

חוה ראובני: אני רק אומרת שייתכן שיש לו תשובה לשאלה, שלי אין.

איתן כבל: בסדר.

איתן כבל: בבקשה.

אורי גורביץ: אורי גורביץ, איגוד השמאים.

אורי גורביץ: לא קשור ישירות לזה אבל חי את זה.

אורי גורביץ: בתי משפט נתנו את הדעת על הנושא הזה וראו בחברות הליסינג מעין מבטח.

אורי גורביץ: בכמה פסקי דין זה מופיע שכל מה שחל על חברת ביטוח, חל על חברת ליסינג שמשלמת בעצמה.

אורי גורביץ: כל מה שחל עליהם חל גם על חברת הליסינג.

אורי גורביץ: גם הממונה על ההיסעים במשרד התחבורה הוציא מסמך שהוא רואה בחברת הליסינג שאין לה ביטוח, מעין מבטח.

אורי גורביץ: זאת אומרת, אם חל על חברת ביטוח תוך 30 ימים לסלק את התביעה, אז זה חל עליהם.

אורי גורביץ: העניין הוא שאין לזה מספיק שיניים ואולי מכאן יצאו השיניים.

איתן כבל: אוקיי.

איתן כבל: תודה.

איתן כבל: רונן.

רונן לוי: רונן לוי, יושב-ראש איגוד המוסכים.

רונן לוי: אנחנו סבורים שכן צריך עכשיו להצביע, קודם כול שיהיה משהו ביד, מאחר שההיסטוריה שלנו מוכיחה שבשנים האחרונות, מעל עשור כבר, המוסכים מממנים את הכל – עד שאני אקבל את הכסף – ואני מדבר איתך על מוסכים שאני מכיר שהראו לי צ'קים של מיליון וחצי שקל ושני מיליון שקל, הם לוקחים הלוואות בשביל לממן את הצ'קים שחברות הליסינג לא משלמות.

רונן לוי: ושנה, שנה וחצי, חצי שנה, לא משנה.

רונן לוי: מוסך קטן ועסקים קטנים לא אמורים לממן את המפלצות האלה ולא אמורים לממן את התאונות.

רונן לוי: הם לא מעורבים בתאונה, הם בסך הכול מתקנים אותה וצריכים לקבל את הכסף שלהם בזמן.

רונן לוי: אנחנו סבורים שהיום לא צריכים לדחות את זה אלא קודם כול שיהיה לנו משהו ביד.

איתן כבל: העניין ברור.

רונן לוי: וכן צריך להצביע.

רונן לוי: אחר כך נוכל להתווכח.

איתן כבל: רונן, השאלה - - -

רונן לוי: רק להשלים.

רונן לוי: נכון שקיבלתי היום בבוקר סמסים שב-2008 הם עשו השתתפות עצמית של 15,000 שקלים ועשו טריקים ועשו קומבינות.

רונן לוי: אנחנו מודעים לזה שזה יקרה, אבל קודם כול לדעתנו צריך להיות כבר בחוק ואנחנו נמשיך אחר כך להתדיין ולהתווכח ולריב עם הממשלה איך זה יקרה, אבל קודם כול הדבר הזה כבר צריך לעבור.

רונן לוי: אנחנו צריכים כבר איזושהי בשורה.

רונן לוי: לא יכול להיות שזה כל הזמן נדחה.

איתן כבל: רונן, תודה.

איתן כבל: העניין ברור.

איתן כבל: עורך דין תוסייה כהן.

שלמה תוסייה- כהן: אנחנו כמובן תומכים במה שאמר עכשיו רונן.

איתן כבל: אתה מייצג אותו במקרה.

איתן כבל: לא?

שלמה תוסייה- כהן: לא.

שלמה תוסייה- כהן: היום לא.

שלמה תוסייה- כהן: לא הפעם.

שלמה תוסייה- כהן: בסופו של דבר, כפי שאמר גם משרד התחבורה, התקנות ייכנסו ואני מניח שגם ייכנסו לשאלות של ההשתתפות העצמית, ולכן צריך לצאת מפה היום עם הוראה שתהיה פוליסה וצריך לשפר את הדברים.

שלמה תוסייה- כהן: באמת, אני לא חושב ששיעור של השתתפות עצמית צריך להיות בהוראת חוק ראשית.

שלמה תוסייה- כהן: זה בהחלט יכול להיות בתקנות שיוציא השר ושם צריך יהיה להיכנס לעניין הזה.

שלמה תוסייה- כהן: ועוד דבר.

שלמה תוסייה- כהן: דיברו קודם על כך שלא יפעילו את הפוליסות.

איתן כבל: העניין ברור, תוסייה.

שלמה תוסייה- כהן: ברגע שתהיה פוליסה, וההשתתפות העצמית תהיה נמוכה, בסופו של דבר חברת הליסינג היא גוף עסקי וכשתעמוד לה האפשרות לקבל את הפיצוי הגדול מהשתתפות נמוכה, היא תפעיל אותה.

איתן כבל: אוקיי.

איתן כבל: תודה.

איתן כבל: נמרוד, קצר.

נמרוד הגלילי: כמובן, כמו שגם נאמר בדיונים הקודמים, אנחנו חושבים שמדובר פה בהתערבות שלא במקום ואני חושב שבכל זאת מדובר פה בגופים עסקיים שיש להם את חופש הבחירה והחופש לנהל את העסק שלהם.

איתן כבל: אולי סוף סוף רונן, תיכנס, תהיה גם כן תחת, שיגנו גם עליך כל הזמן.

רונן לוי: מי?

רונן לוי: הם?

איתן כבל: כן.

רונן לוי: אני בנק שלו.

רונן לוי: בנק בחינם, גם בלי ריבית.

דידי רוזנפלד: רק שישלם את המסים וייכנס, מה הבעיה.

רונן לוי: מוסכים היום הם בנקים בלי ריבית, איזה כיף, אתה יודע.

רונן לוי: לא הצמדות, לא ריביות.

נמרוד הגלילי: חבר הכנסת כבל, הפתרון הוא כן לאפשר לחברת ליסינג והשכרת רכב שרוצה לעשות ביטוח עצמי, לעשות את זה, ואנחנו גם העברנו פנייה אליך, כבודו – סליחה, אתה לא אוהב שקוראים לך כבודו – עם הצעה ספציפית איך צריך להיות מנוסח הסעיף הזה שמאפשר עדיין לדרוש מחברות הליסינג שעושות ביטוח עצמי לפעול כאילו היו חברת ביטוח.

איתי עצמון: ומי יפקח עליהם?

איתן כבל: נמרוד, היום אתה לא אפוי מספיק.

נמרוד הגלילי: ההצעה לא הועברה אליך?

איתן כבל: לא, לא.

איתן כבל: אני אומר, זה לא אפוי.

נמרוד הגלילי: אני יכול להקריא את ההצעה.

איתן כבל: לא, זה לא עושה אותה טעימה.

איתן כבל: אני מסביר לך.

איתן כבל: נמרוד, הבנתי מה שאמרת לרונן, אבל בסוף אני לא יכול שלא למצוא כאן נקודת איזון.

איתן כבל: אוקיי.

איתן כבל: עכשיו אני שואל.

איתן כבל: קודם כול, רשאי, זה אחד.

איתן כבל: דבר שני, ואם הוא לא, מה נעשה לו?

דידי רוזנפלד: אם הוא לא אז הוא לא.

דידי רוזנפלד: אם הוא בחר להיות - - -

נמרוד הגלילי: בחרה החברה ליטול על עצמה ביטוח צד ג', תעביר למפקח על התעבורה ערבות בנקאית בגובה שייקבע על-ידי המפקח על התעבורה; - -

איתן כבל: כפרה עליך.

נמרוד הגלילי: - - מצא המפקח על התעבורה שעוסק השכרת רכב - - -

איתן כבל: יקירי.

נמרוד הגלילי: אינו פועל כאילו יש ברשותו ביטוח, רשאי הוא - - -

איתן כבל: בדיוק בחרת לך את מי שלא יפקח עליך.

נמרוד הגלילי: יחייבו בביטוח צד ג', אבל הוא יכול לחלט את הערבות ולבטח אותו בביטוח צד ג'.

חוה ראובני: למה צריך להקים עוד מנגנון פיקוח?

איתן כבל: חוה, למה לך לאמץ את הראש בעניין שלא יצא אל הפועל?

חוה ראובני: תודה, אדוני.

איתן כבל: תודה, גברתי.

איתן כבל: אנחנו לא פותחים מחלקות חדשות עכשיו.

איתן כבל: הם לא מסתדרים עם מה שיש להם, בחייך.

איתן כבל: מספיק יש להם משלהם, מה שנקרא.

דידי רוזנפלד: מה אתה אומר?

דידי רוזנפלד: בגלל שאין אכיפה, בגלל שאין - - -

איתן כבל: דידי.

איתן כבל: זה לא בגלל זה.

קריאות: - - -

חוה ראובני: יש גוף שזה תפקידו.

איתן כבל: חוה, אמרתי לך, סליחה.

איתן כבל: אני אאפשר לך.

איתן כבל: גברתי רוצה להתאמץ ולצעוק?

איתן כבל: מיותר.

איתן כבל: נמרוד ורונן, תודה, אני מודה לכם, השיח שלכם מאוד לא מעניין, אז בבקשה.

איתן כבל: תודה.

איתי עצמון: למעשה, הסעיף כפי שחוה הקריאה אותו, שמדבר על התנאים להיכלל ברשימה ולמעשה התנאים המהותיים לעיסוק בהשכרת רכב, לגבי אותם תנאים אני מבין שאין הערות לפסקאות (1) ו-(3) לתנאים שעניינם - - -

ליויאן סגל: יש הערה קטנה.

ליויאן סגל: אני מבין שלפי סעיף קטן (א) זה מוגדר כהשכרה רק במסגרת עסק, אז ההתייחסות - - -

איתי עצמון: לא.

איתי עצמון: ההגדרה "השכרת רכב" טרם אושרה.

איתי עצמון: זה סעיף שאושר.

ליויאן סגל: נכון.

ליויאן סגל: אז הוא מתייחס להשכרה במסגרת עסק.

ליויאן סגל: לא יעסוק אדם.

איתי עצמון: אני לא יודע.

איתי עצמון: יכול להיות שכן, יכול להיות שלא.

איתי עצמון: תלוי מה ייכתב בהגדרה "השכרת רכב".

איתי עצמון: לכן הצעתי בינתיים לא לאשר את ההגדרה הזאת.

ליויאן סגל: אז לכן, בסעיף קטן (1), העוסק מורשה, אני חושב שהוא מיותר.

איתי עצמון: למה?

איתן כבל: עורך דין סגל.

חוה ראובני: אפילו לשיטתו – מה, זה יהיה במזומן?

קריאה: זה יהיה במע"מ אפס.

איתן כבל: חברים יקרים, אנחנו נאשר את זה כמו שזה.

איתן כבל: לכשנגיע לנושא הגדרת "השכרת רכב", אם נחשוב שיש כאן עניין שלמרות זה, מצריך שינוי כזה או אחר, נעשה את זה.

איתן כבל: נכון לרגע זה, אין שום סיבה בנתיב עליו אנחנו הולכים לקבל את עמדתו של עורך דין סגל.

לאה ורון: אני מציעה לך שלא לאשר את פסקה (1) – העוסק מורשה, כי זה שומט את השטיח - - -

חוה ראובני: אם אני מבינה נכון, ההצעה שהועלתה פה, זה בכלל יישאר מחוץ לסעיף הזה.

חוה ראובני: אם אני מבינה נכון את ההצעה שלהם, הם בכלל לא ייכנסו לתוך הסעיף הזה, אז מה זה משנה התנאים?

איתן כבל: חוה, בואו נעשה סדר.

איתן כבל: אני אוהב את ההתלהבות שלכם, את המרץ.

דרור גנון: לא התלהבות.

איתן כבל: דרור, שמור את זה למוניות.

איתן כבל: חוה, הנחת העבודה שלי, שהסעיף כמו שהוא, הוא זה שיתקבל.

איתן כבל: יחד עם זאת, למען הסר ספק, לפחות על-פי מה שעורך דין סגל אמר, ברור לי שאין מדובר בעוסק.

איתן כבל: ברור לי, זאת הנחת העבודה.

דידי רוזנפלד: מקבלים כסף שחור?

איתן כבל: לא, לא אמרתי.

איתן כבל: נשמה שלי.

דרור וגשל: אלה השאלות שצריך לבחון.

איתן כבל: בדיוק, בסדר.

איתן כבל: היא הנותנת.

איתן כבל: שאלת הכסף השחור, אני מכיר אותה ממשרד התיירות.

לאה ורון: עם ה-Airbnb.

איתן כבל: כן, מכיר אותה מכל המקומות.

איתן כבל: זה לא הדיון עכשיו, אנחנו לא עוסקים בזה.

איתן כבל: יש כאן נקודה, צריך לבחון אותה, ניתן עליה את התשובות.

איתן כבל: מס הכנסה ירצה, יגיד מה שהוא רוצה, זה יגיד מה שהוא רוצה.

איתן כבל: אני לא נכנס לזה.

איתן כבל: אני לא באתי להחליף את המשרדים.

איתן כבל: אני גם ער לדברים אבל אני רוצה שנבחן אותם, זה הכול.

איתי עצמון: אם כך, את סעיף קטן (ב) אין טעם כרגע לאשר.

איתן כבל: נכון.

איתן כבל: אז על מה מצביעים?

קריאה: לא מצביעים.

קריאה: צריך כאן את המפקח על הביטוח.

איתי עצמון: כרגע למעשה על אף אחת מהפסקאות.

איתן כבל: בסדר גמור, לא קרה כלום.

חוה ראובני: זה יעלה כל הסעיף מחדש.

איתן כבל: לא יעלה.

איתן כבל: גברתי מנהלת את הוועדה?

חוה ראובני: מאחר שאני יודעת מה ההמשך - - -

איתן כבל: לגברתי יש פרטנזיות לנהל את הוועדה?

חוה ראובני: חס וחלילה.

איתן כבל: תודה רבה.

חוה ראובני: אבל אני פשוט יודעת מה יש בהמשך.

איתן כבל: עזבי.

איתן כבל: אני לא מתכוון לפתוח, אני מתעסק רק עם פן מאוד צר, זה הכול.

איתן כבל: הלאה.

רונן לוי: לא הבנו.

רונן לוי: אז לא מצביעים על זה עכשיו?

איתן כבל: נתקדם בינתיים.

איתן כבל: הלאה.

חוה ראובני: כש-14כו(א) זה הרישום ברישיון הרכב שזה רכב השכרה.

איתן כבל: הערות?

איתן כבל: בעד – 1

איתן כבל: נמנעים – אין

איתן כבל: תודה רבה.

איתן כבל: אושר.

איתן כבל: הלאה.

חוה ראובני: כאן אנחנו מדברים על חובה של הסכם בכתב והגנה צרכנית מסוימת כנגד תנאים שחזקה שהם מקפחים לפי חוק החוזים האחידים.

חוה ראובני: למשל, תניית שיפוט של מישהו ששוכר רכב באילת ואומרים שתניית השיפוט היא בחיפה בלבד או דברים מן הסוג הזה, הגבלות ושלל דוגמאות שכיוון שאנחנו מדברים על חוזה אחיד, תנאים כאלה לא ייכללו.

איתן כבל: אוקיי.

איתן כבל: נמרוד.

נמרוד הגלילי: זה נכון שכשניהלנו את הדיונים עם נציגי משרד התחבורה, משרד המשפטים, בסך הכול הסכמנו לסעיף הזה אלא שהזמן גם מתקדם.

דרור וגשל: הסכמנו.

נמרוד הגלילי: אני אומר שהסכמנו, אני לא מסתיר.

דרור וגשל: זה היה מפרך.

נמרוד הגלילי: הסכמנו, אני חושב שזה היה לפני שלוש-ארבע שנים, אבל הזמן מתקדם והיום יש יותר ויותר מיזמים גם לנושא של השכרת רכב, ואני חושב שברוב המיזמים היום אתה עושה איזשהו הסדר כללי, ממלא את התנאים הנדרשים דרך האינטרנט, אתה אפילו לא חותם על הסכם.

נמרוד הגלילי: אתה בא, מקבל את האוטו על-פי קוד, על-פי דברים כאלה, ואני חושב שההתעקשות דווקא על הסכם בכתב היא מיותרת.

דרור וגשל: - - -

נמרוד הגלילי: הסכם שיכול להיות גם במייל.

קריאות: - - -

קריאה: לא מודפס אתה מתכוון?

דרור וגשל: זו שאלה אחרת אם צריך לתת לו עותק מודפס מהחוזה או אם צריך להיות חוזה בכתב.

דרור וגשל: זה שתי שאלות נפרדות.

לאה ורון: ברגע שכתוב ימסור לשוכר, הכוונה היא שזה צריך להיות - - -

קריאות: - - -

קריאה: נמסר זה נייר.

איתן כבל: סליחה.

איתן כבל: הרי בסוף בסוף זה אמור להגן על הלקוח, תזכרו את זה.

איתן כבל: חלק ניכר מהבעיות שנובעות אחר כך – כן כתוב, כן נאמר, לא נאמר – לפעמים יש מה שנקרא טורח שהוא לטובתו של הלקוח.

איתן כבל: אם אתה שואל אותי מה עדיף לי – להמתין שאני אקבל את ההסכם, מאשר אחר כך - - -

לאה ורון: אתה צודק - - -

קריאות: - - -

איתן כבל: דרך אגב, אתה יודע, דידי, בשבת תוך כדי זפזופ בטלוויזיה – לא בשבת - - -

קריאה: במוצאי שבת.

איתן כבל: במוצאי שבת בבוקר.

דידי רוזנפלד: אתה רוצה להפיל את האופוזיציה?

איתן כבל: דידי, אתה בהתלהבות.

איתן כבל: סיפור אמיתי.

איתן כבל: זה מתכתב לגמרי עם מה שנאמר עכשיו.

איתן כבל: יש תוכנית ריאליטי "השופטת - - -

לאה ורון: ג'ודי.

איתי עצמון: Judge Judy.

איתן כבל: אמיתי.

איתן כבל: בשבת יצא לי לראות את זה, ובדיוק אירוע מן הסוג הזה, אירוע של מכירת רכב - -

לאה ורון: תוכנית של ה-BBC.

איתן כבל: - - עם צד שלישי.

איתן כבל: היא קנתה את זה ממישהו, עשתה לו טובה, לא העביר לה בכלל.

איתן כבל: השופטת שואלת אותה: אוקיי, את טוענת כלפיו טענות כאלה ואחרות, איפה זה כתוב?

איתן כבל: תראי לי את החוזה, מה כתוב.

איתן כבל: לא כתוב.

איתן כבל: בסוף בסוף, כשאתה מגיע לנקודה הזו, אתה צריך שהכול יהיה כתוב כי גם ככה תדפוק אותי כשהכול כתוב.

יהודה בר אור: צריך להיות כתוב – גם כבורר מוסמך אני אומר לך את זה.

איתן כבל: תודה רבה.

איתן כבל: הנה הבורר אמר.

יהודה בר אור: בעולם של התחבורה.

יהודה בר אור: אני לא צוחק, אני - - -

איתן כבל: אצל מי קיבלת הסמכה של בורר?

יהודה בר אור: באוניברסיטת בר אילן.

יהודה בר אור: אתה רוצה לראות את התעודה אני אראה לך – תעודת לימודים מלאה.

איתן כבל: לא, רציתי לדעת באיזה תחום.

יהודה בר אור: אני בורר היום במדינת ישראל - - -

דידי רוזנפלד: אדוני היושב-ראש, יש היום השכרת רכב לפי שעות.

דידי רוזנפלד: בחיפה או בתל אביב, בכלל הבן אדם לא רואה את אף אחד, לא שומע את אף אחד.

דידי רוזנפלד: הוא נכנס דרך האינטרנט, הוא מזמין את האוטו.

לאה ורון: איך הוא מקבל את המפתח?

איתן כבל: מורידים אפליקציות, אתה אומר – קראתי.

איתן כבל: מה זה משנה אם קראת?

דרור וגשל: אפשר להציע לזה איזשהו פתרון כדי לצאת מהתסבוכת הזאת.

קריאה: אמצעי אלקטרוני.

דרור וגשל: לא.

דרור וגשל: שזה יהיה לפי בקשת הלקוח.

דרור וגשל: כלומר, אם הלקוח מוכן לקבל את זה בכתב, זה בסדר.

דידי רוזנפלד: מה זה לבקשת הלקוח?

דידי רוזנפלד: הוא לא יכול לקבל את האוטו.

דידי רוזנפלד: חבר'ה, עזבו.

דידי רוזנפלד: באוטו לפי שעות אפשר - - -

איתן כבל: דידי, סליחה.

איתן כבל: אני יודע שהקידמה בלבלה חלק מכם אבל אני לא מבין את זה.

איתן כבל: בסוף בסוף, גם כשאני קונה באינטרנט - - -

לאה ורון: מזמין באינטרנט.

איתן כבל: מזמין באינטרנט, כל דבר היום אני מזמין, כולל כרטיס קולנוע.

דידי רוזנפלד: נכון.

איתן כבל: אפילו אני לא מוציא אותו היום.

איתן כבל: אני בכניסה שם את הטלפון ככה.

דידי רוזנפלד: צודק.

איתן כבל: העניין הוא שבכלל, כשאני רוכש מוצרים, וכתבתי "אני מסכים", "קראתי, מסכים", אתה לא צריך את זה מודפס.

איתן כבל: כל העניין שהוא ענה לך.

קריאה: סימן וי, קראתי.

איתן כבל: סימן וי, קראתי.

איתן כבל: זה שהוא לא קרא זה לא ענייני.

איתן כבל: זה פותר לך את העסקה של שעות, זה פותר לך את העסקה של כל דבר.

דידי רוזנפלד: הבעיה היא רק עם המילה "ימסור".

דרור וגשל: כן רצינו מלכתחילה - במלים ימסור לשוכר בעת מסירת רכב לשימושו כן הייתה פה מחשבה על אינטראקציה וחובה למסור מסמך בכתב.

דרור וגשל: אבל לכן אני אומר, הטכנולוגיה משתנה והיום באמת זה לא קורה ככה בהכרח.

דרור וגשל: אתה לא בא לסוכנות ומקבל את המוצר.

איתן כבל: ממש לא, לגמרי לא.

דרור וגשל: ולכן, אם אנחנו משאירים את זה לבחירת הלקוח אם הוא רוצה לקבל את זה בנייר או מספיק לו להסתפק בדואר אלקטרוני שישלחו לו את החוזה, אז מה רע בזה.

חוה ראובני: אבל חייב להיות משהו.

חוה ראובני: חייב לעמוד לרשות השוכר איזשהו - - -

יהודה בר אור: צריך להיות נייר בכל דבר.

חוה ראובני: לא נייר.

דרור וגשל: יהיה נייר אבל הוא יחליט איך ישלחו לו את זה.

דרור וגשל: הוא רוצה בכתב, זה יחכה לו מודפס.

איתן כבל: חברים.

איתן כבל: לפני שאני נותן לרונן שלא מרוצה.

חוה ראובני: יהיה לו כתוב בפורמט כזה או אחר מה התנאים.

דרור וגשל: אם הוא רוצה שימסרו לו את זה ביד, ימסרו לו את זה ביד.

איתן כבל: רונן, לפני שאני מסכם.

רונן לוי: אם אתה שוכר רכב אתה צריך לדעת אם לרכב היו דפיקות, אם היה לו דלק, לא היה לו דלק.

רונן לוי: כל העולם הזה של שכירות רכב - - -

דרור וגשל: אבל כולם מסכימים שצריך חוזה.

רונן לוי: אז צריך להיות פה תנאים.

דרור וגשל: יהיה בתנאים.

דרור וגשל: אין שאלה.

דרור וגשל: יהיה חוזה ויהיו בו תנאים.

קריאות: - - -

איתן כבל: הלאה.

איתן כבל: תקריא את הסיכום.

איתי עצמון: כדי לתת מענה להערות שהועלו כאן, מה שבאמת ניתן לעשות כפי שהציע עורך דין וגשל, שתהיה עדיין חובה שיהיה כמובן הסכם בכתב ושהוא יימסר לשוכר הרכב.

איתי עצמון: האמצעי שבו יימסר ההסכם יהיה או במסמך מודפס או באמצעי אלקטרוני אחר, לפי בחירת השוכר, אבל אני חושב שכן צריך לתת כאן איזשהו ביטוי לחובת גילוי שחלה על המשכיר שהוא ייתן את האופציה הזאת לשוכר להחליט באיזה אמצעי, כלומר שאני אדע מראש שאני יכול לקבל או בדרך כזו או בדרך כזו.

איתן כבל: בסדר.

איתן כבל: מקובל.

דידי רוזנפלד: זה לא ריאלי.

איתן כבל: מה פירוש לא ריאלי?

דידי רוזנפלד: כי כשאתה מזמין דרך אפליקציה, איפה תקבל את זה מודפס?

דידי רוזנפלד: הרי אתה לא בא לאיזה מקום.

דידי רוזנפלד: אתה בא לאוטו.

דרור וגשל: אז אי אפשר.

דרור וגשל: מי שירצה לקבל - - -

קריאות: - - -

איתן כבל: דידי, אני מציע לך.

איתן כבל: אתה יודע, זה בדיוק כמו שחברי הקונגרס האמריקני ישבו מול צוקרברג והוא עשה מהם חוכא ואטלולא.

איתן כבל: אני מציע שתלך לנכדה שלך, היא תלמד אותך מה יש היום, אין צורך בזה.

איתן כבל: לא צריך יום לימודים ארוך.

איתן כבל: גם כשאני מוריד באפליקציה - - -

דרור וגשל: אדוני, התשובה לזה שמי שרוצה מסמך בכתב, לא יזמין באפליקציה.

איתן כבל: תסלח לי.

איתן כבל: אפליקציה, מי עושה אותה?

איתן כבל: תודה רבה.

איתן כבל: אתה קם בבוקר, כמו מן, ואוסף אפליקציות?

דרור וגשל: לא, אבל הבעיה, ההשכרה היום בתל אביב - - -

איתן כבל: אתה מוכן בבקשה להקשיב?

איתן כבל: וגשל, גם אתה לא מפותח.

איתן כבל: עשה לי טובה.

איתן כבל: מה אתה עכשיו מבלבל לי את המוח.

איתן כבל: נקודת המוצא היא כזו – כשיש עסקה, אם אתה מוריד אותה באפליקציה או לא חשוב במה, אין דבר כזה, באפליקציה אני קם, הולך.

איתן כבל: מה, השתגעתם?

איתן כבל: מה אתם מבלבלים לי את המוח.

איתן כבל: גם אם זה עסקה לשלוש שעות, אני משלם על זה.

דרור וגשל: נכון.

איתן כבל: וכיוון שאני משלם אתה צריך להביא לי את האפשרות הזאת.

איתן כבל: אז באפליקציה הוא אומר לך – כתובת מייל, יש לך כתובת מייל, שולח לך למייל.

דרור וגשל: ברור.

דרור וגשל: אין שאלה.

דרור וגשל: אומרים, מי שרוצה - - -

איתן כבל: וגשל, אתה מקלקל את ההצעה שלו.

איתי עצמון: זה הכול בכתב.

דרור וגשל: לא, סליחה.

דרור וגשל: מי שרוצה את זה מודפס, כנראה שלא יוכל לשכור רכבים דרך אפליקציות שרכב זז ממקום למקום, זה הכול.

איתן כבל: אבל אני מסביר לך שגם באפליקציה אפשר לשלוח למייל.

רונן לוי: תזכור שאנחנו גם פעם נרצה לעשות Carfax בישראל ופה צריך להיות מתועד כל התהליכים האלה, כל הרישומים וכו'.

רונן לוי: פעם אחת, אני מקווה, כמו שהבטחת, נצליח לעשות גם Carfax בישראל.

איתן כבל: אוקיי.

איתן כבל: תודה.

איתי עצמון: יש לי עוד הערה קטנה.

איתי עצמון: מסירת ההסכם בעת מסירת הרכב לשימושו.

איתי עצמון: השאלה אם לא נכון יותר לכתוב כאן:

איתי עצמון: לא יאוחר ממסירת הרכב לשימושו כי אני מניח שכשצרכן מתקשר בעסקה כזאת, הוא אמור לקבל אותה – יכול להיות שהוא יקבל את ההסכם גם לפני כן.

דרור וגשל: כן.

דרור וגשל: זה צריך להיות עד למסירת הרכב.

איתן כבל: אוקיי.

איתן כבל: תודה.

איתן כבל: אני מעלה להצבעה.

טל שרם: רק התיקון, להכניס אמצעי אלקטרוני.

חוה ראובני: ההסכם יימסר במסמך מודפס או באופן אלקטרוני, לפי בחירת השוכר.

איתי עצמון: ובלבד שהמשכיר יידע את הצרכן לגבי האפשרויות השונות לקבלת ההסכם.

איתן כבל: אוקיי.

איתן כבל: בעד – 1

איתן כבל: נמנעים – אין

איתן כבל: תודה, מאושר.

איתי עצמון: עם שני התיקונים.

איתי עצמון: סעיף קטן (א).

איתן כבל: עם שני התיקונים.

איתן כבל: הלאה.

חוה ראובני: כאן, בראש ובראשונה המחשבה שלנו היא על תנאי הביטוח.

חוה ראובני: למשל, אם יהיו לנו ביטוחים או הסדרים דמוי ביטוחים של 2,000 שקלים השתתפות עצמית - - -

איתן כבל: אין לי בעיה – באישור ועדת הכלכלה.

חוה ראובני: או 200 שקלים על כל נסיעה בכביש אגרה, שזה גם - - -

איתן כבל: אבל למה, דרור?

דרור גנון: זה לא תקנות.

דרור גנון: זה הסדרים.

איתי עצמון: זה תקנות, דרור.

איתן כבל: דרור, ממה אתה מבוהל?

דרור גנון: לא יודע, כי אנחנו - - -

איתן כבל: יש לך הסכם עם שרים?

דרור גנון: לא.

דרור גנון: על כל קשקוש נרוץ - - -

איתן כבל: לא, אתה יודע שלא.

איתי עצמון: תקנות צרכניות, אני חושב שראוי שיגיעו לכאן.

איתן כבל: ודרך אגב, מסתבר שגם על כל קשקוש שצריך לבוא לפה, יש לזה תוצאות טובות.

לאה ורון: כן.

לאה ורון: אנחנו רואים מה קורה כשיש קשקושים מסוימים שלא באים לכנסת, שמייצגת את הציבור.

איתן כבל: כן.

איתן כבל: נכון.

איתי עצמון: אני רוצה להעיר עוד הערה בעניין הזה לגבי תנאים שחובה לציין בהבלטה בהסכם.

איתי עצמון: למעשה, הצרכן, בבואו לבחור חברת השכרה, אני לא בטוח שהוא יודע או יכול לדעת בקלות האם החברה הזו היא באמת חברה מורשית – במירכאות – כלומר כלולה ברשימה שמפרסם משרד התחבורה באתר שלו.

איתי עצמון: אני לא תמיד אדע ללכת לאתר האינטרנט של משרד התחבורה ולבדוק שם את הרשימה.

איתי עצמון: השאלה איפה בדיוק ניתן הביטוי לגילוי בפני הצרכן שבאמת מדובר על עוסק מורשה, והאם לא ראוי שבכל הסכם כזה יהיה קישור לאתר המשרד, לרשימה שכלולה באתר המשרד.

חוה ראובני: אז קישור עובד טוב רק בהסכם אלקטרוני.

איתן כבל: לבדיקה.

איתי עצמון: - - לתשומת לבכם, עוסק שכלול ברשימה שפרסם משרד התחבורה באתר שלו, וככה אני כצרכן אדע שמדובר בעוסק לגיטימי.

חוה ראובני: מיום חתימת ההסכם.

חוה ראובני: אפשר לכלול בהסכם הודעה על כך כיוון שבמקרה הזה, בניגוד להרבה מקרים אחרים, כיוון שאנחנו לא מציעים מתן רישיון – אין רישיון - - -

קריאה: גם הצרכן יכול לבדוק קודם באינטרנט ברשימה לפני שהוא נקשר.

קריאה: בשביל זה הרשימה מעודכנת.

קריאות: - - -

איתן כבל: אגיד לך איפה הבעיה.

איתן כבל: הבעיה שכמעט כל דבר, אתה צריך בכל חוזה להגיד – זה שאושר על-ידי, נבדק על-ידי משרד הבריאות, הביצים נבדקו בבוקר על-ידי, אכל אותן ולא מת.

איתן כבל: אני גם לא רוצה לעשות מהלקוח טמבל לגמרי.

איתן כבל: הוא גם צריך לעשות כמה פעולות.

איתן כבל: אם בן אדם מוציא מכספו - בוודאי בהשכרה, בוודאי בהחכר – אז שילך ויעשה את הבדיקה.

איתי עצמון: שיבדוק בעצמו.

איתן כבל: כן.

איתן כבל: ודרך אגב, היום בכלים שעומדים לרשותנו ברשתות אתה כותב רק שם.

איתן כבל: אתה רק כותב את השם, אתה - - -

לאה ורון: מקבל את כל הנתונים.

איתן כבל: את כל הנתונים.

איתן כבל: ואם אין לך נתונים שם, אז כנראה צריך ללכת לבדוק, אם לא כתוב כלום.

איתן כבל: זו כוונתי.

איתי עצמון: העליתי את הנקודה הזאת מכיוון שיש מקרים שבהם קבענו, לפחות לגבי בעלי רישיונות בתחומים שונים, שהם צריכים להציג את הרישיון, לשלוף את הרישיון, וכאן אין בעצם שום חובת גילוי.

איתן כבל: אני מבין מה אתה אומר.

איתן כבל: אגיד לך איך זה עובד.

איתן כבל: הבעיה היא לא עם החברות הגדולות שכולם מכירים אותן – אתה עובר ליד כל שלט, אתה רואה את הדברים.

איתי עצמון: אבל גם חברה גדולה, יכול להיות שהיא ביצעה איזושהי הפרה ומשרד התחבורה יגרע אותה מהרשימה, גם זה יכול לקרות.

דידי רוזנפלד: אל תדאג, במקרה כזה משרד התחבורה יצא בפרסום בכאלה אותיות.

איתן כבל: לא בגלל הפרסום.

איתן כבל: אני מבין מה אתה אומר.

איתן כבל: זאת גזירה שאתה לא יכול להעמיד אותה.

איתן כבל: אני מעלה להצבעה.

איתי עצמון: את סעיף קטן (ב), עם אישור הוועדה.

איתי עצמון: בעד – 1

איתי עצמון: נמנעים – אין

איתן כבל: כן, עם אישור הוועדה.

איתן כבל: הלאה.

חוה ראובני: הסיטואציה שהסעיף הזה בא לטפל בה - - -

איתן כבל: הבנו.

איתן כבל: אנחנו יודעים לקרוא.

איתן כבל: אני שואל אם יש הערות.

איתי עצמון: לי יש הערה לעניין הדרך שהוסכמה ביניהם בהסכם לפי סעיף קטן (א), לגבי התיבה הזו.

איתי עצמון: מה קורה במצב שלא הוסכמה ביניהם דרך כזו בהסכם המקורי?

חוה ראובני: אז הוא לא מאריך.

איתי עצמון: כלומר, יש חובה.

איתי עצמון: השאלה אם יש חובה על העוסק בהשכרה לכלול תנאי כזה בהסכם.

חוה ראובני: א.

חוה ראובני: זה יכול להיות במסגרת הסמכות של השר לחייב.

חוה ראובני: אני לא יודעת אם נכון לחייב את הסיטואציה הזאת אבל אם כדי שלא תהיה סתירה בין החובה למסור את ההסכם לבין הרצון לאפשר שירים טלפון - -

איתן כבל: כן, אני חושב שאת צודקת.

חוה ראובני: - - או ישלח הודעה – אני מחזיק את הרכב עוד שלושה ימים.

איתן כבל: אוקיי.

איתן כבל: בעד – 1

איתן כבל: נמנעים – אין

איתן כבל: תודה רבה.

איתן כבל: סעיף קטן (ג) אושר.

איתי עצמון: הסבר בבקשה.

חוה ראובני: כאן אנחנו מדברים על הבחנה – אנחנו חושבים שכוח המיקוח והמעמד של צרכן לעומת מי שאיננו צרכן, לפי ההגדרות בחוק הגנת הצרכן, בין מי שעושה עסקה קצרה על אוטו אחד או שניים לכמה ימים לבין מי שעושה עסקת ליסינג ארוכת טווח, המעמד שלו הוא אחר מול חברת ההשכרה והוא זקוק לפחות הגנה.

חוה ראובני: ולכן, אנחנו מגבילים את החובה, את ההתערבות שלנו בחופש החוזים רק לאוכלוסייה שאנחנו מזהים אותה כחלשה יותר.

טל שרם: למה בהשכרה?

טל שרם: מה ההבדל בין החכר להשכרה?

קריאה: מה ההבדל הבטיחותי בעניין?

חוה ראובני: לא קשור לבטיחות.

חוה ראובני: אנחנו בהיבט הצרכני נמצאים.

טל שרם: בהיבט הצרכני, מה ההבדל בין מי שמחכיר או שוכר שני רכבים?

טל שרם: ברמה הלוגית שהצעת פה.

איתן כבל: ברמת הלוגית?

איתן כבל: רמת הכיס קודם כול.

איתן כבל: יש הבדל.

איתן כבל: לך אולי זה בקטנה.

טל שרם: לא, מבחינת היחס, הכוח של הצרכן מול - - -

דידי רוזנפלד: אם היא אומרת שיש לה צרכן שיש לו יותר משני כלי רכב בליסינג, יותר כוח, אז למה לצרכן שיש לו בהשכרה יותר משני כלי רכב, אין יותר כוח?

דידי רוזנפלד: מה ההבדל ביניהם?

לאה ורון: מה ההבדל באמת?

חוה ראובני: השכרה הן עסקאות לטווח קצר.

חוה ראובני: החכר הן עסקאות לטווח ארוך יותר.

חוה ראובני: ממילא אנחנו נמצאים במצב של עלות גבוהה יותר ויכולת מוכרת לנהל משא ומתן.

איתן כבל: לרגע חשבתי שאולי אתם מדברים לעניין אבל זה רק היה לרגע.

איתן כבל: זה חלף לי מהר, וחוה שכנעה אותי שהיא צודקת.

איתן כבל: אני מתנצל, דידי.

איתן כבל: גם הפנים האלה שאתה לפעמים, בא בתמימות כזו.

דידי רוזנפלד: אדוני היושב-ראש, באה מפלגה ואומרת, אני רוצה להשכיר לפני הבחירות 50 כלי רכב.

דידי רוזנפלד: היא עם כוח?

קריאה: כן.

דידי רוזנפלד: אז מה ההבדל בינה לבין אותו אחד שבא להשכיר בליסינג?

איתן כבל: קודם כול, כשמפלגה באה אליך, אתה כבר - - -

קריאות: - - -

איתן כבל: אין פתאום מכוניות, כולם לוקחים.

איתן כבל: בחייך.

דידי רוזנפלד: המפלגה לא משלמת.

איתן כבל: דרך אגב, יש מקומות שעד שלא מקבלים את הכסף מזומן היום, לא מוכנים בכלל לתת שירות למפלגות.

רונן לוי: נכון.

רונן לוי: חוץ מצד ג' שנדפק בליסינג.

דידי רוזנפלד: אנחנו לא מכירים.

קריאה: עד עכשיו זה לא סודר.

קריאה: המוסכים נותנים לכם הלוואות.

קריאות: - - -

איתן כבל: סעיף (ד).

איתן כבל: בעד – 1

איתן כבל: נמנעים – אין

איתן כבל: סעיף קטן (ד) אושר.

איתן כבל: הלאה.

חוה ראובני: הצבעה

חוה ראובני: נגד – אין

חוה ראובני: סעיף 14כה(ה) נתקבל.

איתן כבל: אוקיי.

איתן כבל: סעיף קטן (ה) אושר.

איתן כבל: בעצם אנחנו חוזרים לשיחה הראשונה, מה ששעה לקח לנו להבין מה רצה עד שדידי פצח את פיו.

לאה ורון: נמרוד.

לאה ורון: לגבי הסיווג.

דידי רוזנפלד: זה כבר קיים היום.

איתן כבל: אני יודע, אבל זה מתכתב עם העניין ההוא.

דידי רוזנפלד: רוצה לתת לי קומפלימנט.

איתן כבל: אוקיי.

איתן כבל: הערות.

איתן כבל: בעד – 1

איתן כבל: נמנעים – אין

איתן כבל: תודה.

איתן כבל: אושר.

איתן כבל: אוקיי.

חוה ראובני: זאת אומרת, לחברת ההשכרה שמורה זכות לבחור את הסיווג.

רונן לוי: מה, יש שינוי?

חוה ראובני: לא.

חוה ראובני: עוד פעם, זה מצב קיים.

איתן כבל: אוקיי.

איתן כבל: הסברים.

חוה ראובני: זה מנגנון, מנסחים פה מחדש מצב שקיים היום.

חוה ראובני: חברות ההשכרה קשורות איתנו בהסכמים, הן קשורות איתנו בתקשורת מקוונת.

חוה ראובני: מדווחים לנו און-ליין על זה שרכב נהיה השכרה או שרכב נהיה החכר, או שמשנים את הסיווג.

לאה ורון: של השכרה-החכר?

חוה ראובני: כן.

חוה ראובני: המעבר ביניהם.

לאה ורון: זאת אומרת, זו הגדרה משותפת גם להשכרה וגם להחכר?

קריאה: שתי הגדרות שונות.

חוה ראובני: לא.

חוה ראובני: יש השכרה ויש השכרה-החכר.

חוה ראובני: למה נבחר השכרה-החכר להבדיל מסתם החכר לפני עשר שנים - אני חייבת להודות שאני לא זוכרת בדיוק למה.

לאה ורון: אז עכשיו אנחנו מעגנים את זה שוב?

חוה ראובני: כן.

חוה ראובני: כדי לא לגרום לשינוי ברישומים ואז ייווצרו פערים שרכב שנרשם לפני החוק הזה רשום ככה ורכב יהיה רשום אחרת - -

איתן כבל: כן, עדיף.

איתן כבל: ברור.

חוה ראובני: - - ומה המשמעות של זה והאם זה גורע.

איתן כבל: יכול להיות שעם השנים המושג הזה ילך וייגמר, אבל לפחות לא פגענו.

לאה ורון: לא ייגמר כי זה הסיווג.

לאה ורון: אתה יכול לכתוב שהחל משנת 2020 יהיה רק השכרה או החכר.

חוה ראובני: אני מסכימה שיש איזושהי מוזרות.

חוה ראובני: חשבתי על השינוי של זה אבל אני חושבת שהשינוי הסמנטי הזה – שאיננו משנה את המהות – כן עלול להשפיע על שווי כלי רכב כי פעם היה כתוב בהשכרה החכר, ורכב אחר כתוב החכר, אז מה זה אומר עליהם?

לאה ורון: אבל מה בסוף מבין מזה הצרכן?

חוה ראובני: הוא רואה כתוב החכר.

לאה ורון: אבל הוא גם רואה שכתוב השכרה.

חוה ראובני: אבל סתם השכרה או השכרה-החכר.

נמרוד הגלילי: ברכב שהוא רק השכרה רשום השכרה, וברכב שהוא ליסינג רשום השכרה-החכר.

נמרוד הגלילי: זה המצב כיום.

דרור גנון: נכון.

דרור גנון: ויש לזה משמעות כי בן אדם שקונה את הרכב מהשכרה זה מספר אנשים ששכרו; אדם שקונה מהחכר זה בן אדם שנהג ברכב.

לאה ורון: זה ברור.

חוה ראובני: והמחירונים יודעים להתייחס לזה.

דרור גנון: יש משמעות מבחינת הרוכש, זה לא מבחינתם.

איתן כבל: אוקיי.

איתן כבל: נשאיר את זה ככה.

איתן כבל: הערות.

קריאה: את (ד) היא הקריאה?

איתן כבל: הקריאה את (ד), כן.

איתן כבל: הערות.

איתן כבל: בעד – 1

איתן כבל: נמנעים – אין

איתן כבל: תודה רבה.

איתן כבל: אושר.

איתן כבל: כמה עונשים.

איתן כבל: דידי, אלה כל האופציות שעומדות בפניך?

דידי רוזנפלד: קטן עליי.

איתי עצמון: מה הסיבה שבחרתם לקבוע כאן הוראות עונשיות מיוחדות, להבדיל מההוראות הכלליות שקיימות בפקודת התעבורה, ההוראות העונשיות הכלליות?

חוה ראובני: סעיף 62 לפקודת התעבורה קובע הוראה כללית שכל הפרה של הוראות הפקודה היא עבירה, רק שהעונש שנמצא שם הוא נראה לנו לא מתאים.

חוה ראובני: שם מדברים על מאסרים למשל, אז נראה לנו שזה לא רלוונטי פה.

חוה ראובני: אנחנו רוצים לעומת זאת לתת אפשרות לקנס יותר גבוה שם, ובלי סמכות מאסר.

איתי עצמון: אבל לגבי מתקיני מונים, הענישה תהיה לפי סעיף 62.

חוה ראובני: כן.

דרור גנון: כי זה מסים.

דרור גנון: כבר אתה עוסק בנושא של מסים ושל הכנסה.

דרור גנון: זה קשור למשהו אחר, זה לא קשור אלינו.

דרור גנון: המונה בסוף מעגן את התשלום, את הקבלה, את החשבונית ואת הקופה הרושמת.

איתי עצמון: חשבתם שראוי שהענישה תהיה חמורה יותר לגבי - - -

חוה ראובני: כן.

חוה ראובני: זה סוג של עבירה אם המונה לא תקין והוא לוקח מחירים מופקעים.

איתי עצמון: מדובר על פעולה ללא רישוי.

דרור גנון: כן.

דרור גנון: פעולה ללא דיווח גם.

איתי עצמון: אתה רוצה לאשר את 14כז?

איתי עצמון: בעד – 1

איתי עצמון: נמנעים – אין

איתן כבל: כן, מאשר.

איתי עצמון: סעיף 14 כז מאושר.

איתי עצמון: שינוי תוספות תמיד טעון אישור ועדה.

איתי עצמון: מדובר על פרטים שאתם קובעים כאן בחקיקה ראשית.

חוה ראובני: דווקא חשבנו שבמקרה הזה, כיוון שזה משהו מאוד מאוד ספציפי ונקודתי, אבל אם אנחנו נשארים - - -

איתי עצמון: זה לא ספציפי.

איתי עצמון: מדובר כאן בעצם על תחולה של ההסדרים שקבעתם בנושא השכרת רכב.

איתי עצמון: זה לא דבר קל ערך.

חוה ראובני: אז אם כך, הסעיף מיותר כי סעיף 41 אומר שיש הוראה כללית בפקודה על שינוי התוספות.

איתי עצמון: אפשר לשלב את ההוראה שם.

חוה ראובני: אין צורך.

דרור וגשל: לא, אין צורך.

דרור וגשל: בכל תוספת יש מנגנון של אישור ועדה.

איתי עצמון: אז מדוע חשבתם - - -

דרור וגשל: כי חשבו שיש פה משהו חריג שאולי הוועדה לא תרצה.

איתי עצמון: כדי שלא יהיה אישור ועדה.

לאה ורון: אולי הוועדה לא תרגיש.

דרור וגשל: לא, לא שלא תרגיש.

דרור וגשל: שהוועדה תשקול אם היא רוצה, כי השאלה פה האם זה לא יהיה רק על אוטובוס, מעונוע ורכב פרטי אלא גם על משאית יום אחד.

דרור וגשל: זאת השאלה.

דרור וגשל: השאלה אם הכנסת חושבת שהיא רוצה.

חוה ראובני: סעיף 41(א) אומר ששר התחבורה רשאי בתקנות, באישור ועדת הכלכלה של הכנסת, לשנות את התוספות לפקודה, כולן או חלקן, להוסיף עליהן, לגרוע מהן.

איתי עצמון: אז אין מה לגרוע מההוראה הכללית, אם כך.

חוה ראובני: אז זהו, אז הסעיף מיותר.

לאה ורון: אפשר למחוק את 14כח.

חוה ראובני: אז הסעיף מיותר.

איתן כבל: אוקיי.

איתן כבל: תודה.

איתן כבל: את רואה כמה טוב שאנחנו פה?

חוה ראובני: בוודאי.

חוה ראובני: אני אתן הקדמה קצרה.

חוה ראובני: בפקודת התעבורה יש לנו מספר רגולטורים, מאסדרים של עיסוקים, ואין בפקודה בכלל סמכויות פיקוח למאסדרים, בניגוד למה שמקובל שאנחנו נותנים סמכויות פיקוח, במצבים מסוימים גם סמכויות אכיפה, למאסדר של עיסוק.

חוה ראובני: ולכן, אנחנו חשבנו שזה נכון, וההקשר הספציפי כאן, ביטול צווי פיקוח, אנחנו פה נמצאים בפרק שאנחנו מחליפים שני צווי פיקוח כשעד היום יש סמכויות פיקוח ואכיפה עליהם לפי חוק פיקוח על מצרכים ושירותים.

חוה ראובני: ברגע שהם יוצאים משם ועוברים לפקודת התעבורה, נופלות סמכויות הפיקוח שקבועות בחוק שם, ולכן או שנשארים בלי או ששמים גם את סמכויות הפיקוח בפקודה, אבל כאן אנחנו עושים אותם רחב יותר ולא רק לעניין שני הסימנים האלה שנוספו בהצעה הזאת.

חוה ראובני: זאת המסגרת.

חוה ראובני: הנוסח של הסעיף, הוא תואם ככל האפשר למודל המקובל של פרקים דומים שיש בסדרה של דברי חקיקה.

חוה ראובני: אני אקרא:

איתי עצמון: תוכלי לפרט לאילו סוגי רישיונות?

חוה ראובני: כן.

חוה ראובני: ג'1 זה מוניות שירות; ג'3 זה מונים למוניות; ה' לפרק שני זה מתקן תחבורתי, אם אני לא טועה.

איתי עצמון: שאין היום רישיונות כאלה.

איתי עצמון: נכון?

חוה ראובני: בינתיים לא.

קריאה: יהיו.

חוה ראובני: יבוא יום ויהיו.

איתן כבל: אוקיי.

איתן כבל: חוה, יש לנו איזה עניין, אז גברתי יכולה לסגור את החומר שלפניה.

איתן כבל: תודה.

איתן כבל: סיימנו כבר כמעט את הרוב.

איתן כבל: נשאר לנו עוד דיון ממש קצר.

איתן כבל: כדי שאנחנו נהיה מסונכרנים כולנו על העניין, יש שניים-שלושה עניינים טכניים ועניין אחד מהותי מאוד, העניין שהעלתה פה הדר.

לאה ורון: הביטוח.

איתן כבל: עניין הביטוח.

איתי עצמון: גם הביטוח וגם העניין שהעלה עורך דין סגל.

איתן כבל: אני מניח שיהיה יחסית קל להתמודד עם השאלות שמעלה עורך דין סגל.

איתן כבל: אני עדיין מודאג מהעניינים שהעלתה הדר.

הדר פיינברג: יש לנו רעיון.

איתן כבל: בסדר, שנייה.

איתן כבל: הוא יותר שוקל וצריך למצוא לו באמת את התשובות.

איתן כבל: לכן אני אומר ככה.

איתן כבל: אנחנו כאן עוצרים כי אני באמת חייב לסיים את הדיון.

איתן כבל: ברשותך, יש לנו את ההגדרה של "השכרת רכב", כדי לתת מענה או לא לתת מענה לעניין שהעלה כאן עורך דין סגל.

איתן כבל: יש שרשור לעניין של עוסק מורשה, שהוא באופן טבעי קשור, לכאן או לכאן.

איתן כבל: יש את העניין של - - -

איתי עצמון: חובת הביטוח.

איתן כבל: חובת הביטוח, שזה הסיפור הגדול המשמעותי שאני מבקש שמעודי ייכנס לתוך התהליך הזה במהירות ושלא ייתן לנו תשובה שהיא תשובת סיידים – למרוח את העניין רק כדי לעשות וי, אלא באמת אם אנחנו כבר פה, ואמר את זה רונן, זו הזדמנות לתת לזה מענה, שהמדינה תיתן לזה את המענה.

איתן כבל: זה תלוי בכם, דרור, חווה – שני ה"דרורים" – זה מונח לפתחכם.

איתן כבל: תסיימו את זה, נביא את זה במהירות.

איתן כבל: כי ברגע שגם תהיה הסכמה סביב העניין הזה, אז לא נפתח פה עכשיו יום לימודים ארוך.

איתן כבל: גם ח"כים, זה משעמם אותם, אז אני אהיה פה גם לבד כנראה, אז יהיה יותר קל להתקדם עם העניין.

איתן כבל: תודה רבה לכם, הישיבה נעולה.